cyanic-selkie/wikianc huggingface dataset:
മിന്നെരിയ ദേശീയോദ്യാനം
320px|right|thumb|മിന്നെരിയ ദേശീയോദ്യാനത്തിലെ ആനക്കൂട്ടം മിന്നെരിയ ദേശീയോദ്യാനം ശ്രീലങ്കയിലെ വടക്കൻ മദ്ധ്യ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1997 ആഗസ്റ്റ് 12-ന് ഈ പ്രദേശത്തെ ഒരു ദേശീയോദ്യാനമായി നാമനിർദ്ദേശം ചെയ്തു. 1938-ൽ ഈ ഉദ്യാനം വന്യമൃഗസങ്കേതമായി പ്രഖ്യാപിച്ചു. മിന്നെരിയ ടാങ്കിനെയും ഇവിടത്തെ വന്യമൃഗങ്ങളെയും സംരക്ഷിക്കുകയെന്ന ലക്ഷ്യത്തോടെയാണ് ഈ പ്രദേശത്തെ സംരക്ഷിതപ്രദേശമായി പ്രഖ്യാപിച്ചത്. അബൻ നദിയിലെയും ഇലഹെര കനാലിലെയും ജലമാണ് മിന്നേര ടാങ്കിലെ പ്രധാന ജലശ്രോതസ്സ്. ഈ ടാങ്കിന് ചരിത്ര പ്രാധാന്യം ഉണ്ട്. എ.ഡി. മൂന്നാം നൂറ്റാണ്ടിൽ അനുരാധപുര ഭരിച്ചിരുന്ന മഹാസേനൻ രാജാവാണ് (276–303) 4670 ഏക്കർ വിസ്തൃതിയുള്ള ഈ ടാങ്ക് നിർമ്മിച്ചത്. വരണ്ടകാലാവസ്ഥയിൽ മറ്റലെ, പൊളന്നറുവ, ട്രിങ്കോമലീ എന്നീ ജില്ലകളിലെ വനങ്ങളിൽ പാർക്കുന്ന ആനക്കൂട്ടങ്ങൾ ആഹാരം തേടി ഉദ്യാനത്തിലെത്താറുണ്ട്. 2009 ആഗസ്റ്റ് അവസാനിക്കുമ്പോൾ ഈ ഉദ്യാനത്തിലെ ആറുമാസത്തെ വരുമാനം 10.7 ദശലക്ഷം രുപയായിരുന്നു. ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആൻഡ് നാച്ചുറൽ റിസോഴ്‌സ് (ഐ.യു.സി.എൻ) കാറ്റഗറി II ഉൾപ്പെട്ടതാണ് ഈ ഉദ്യാനം. ശ്രീലങ്കയിലെ കൗടുല്ല, ഗിരിത്തേൽ, മിന്നേരിയ എന്നീ പ്രദേശങ്ങൾ 70 ഇമ്പോർട്ടന്റ് ബേർഡ് ആൻഡ് ബയോഡൈവേഴ്സിറ്റി ഏരിയ (ഐ.ബി.എ.) ആകുന്നു. ലോ കനോപി മോൻടേൻ ഫോറസ്റ്റും, ഹൈ കനോപി സെക്കണ്ടറി ഫോറസ്റ്റും, അബാൻഡൻട് ചേന ലാൻഡും, കുറ്റിച്ചെടികൾ നിറഞ്ഞ പ്രദേശങ്ങളും, പുൽപ്രദേശങ്ങളും, പാറക്കൂട്ടങ്ങൾ നിറഞ്ഞപ്രദേശങ്ങളും, ഈർപ്പം നിറഞ്ഞ പ്രദേശങ്ങളും ഇവിടെ കാണപ്പെടുന്നു.
പക്ഷിജന്തുജാലങ്ങൾ
ശ്രീലങ്കൻ ഹാങ്ങിങ് പാരറ്റ് (Loriculus beryllinus), ശ്രീലങ്കൻ ഗ്രേ ഹോൺബിൽ (Ocyceros gingalensis), ശ്രീലങ്കൻ കാട്ടുകോഴി (Gallus lafayettii), ബ്രൗൺ കാപ്ട് ബാബ്ലർ (Pellorneum fuscocapillus), ബ്ലാക്ക് ക്രസ്റ്റഡ് ബുൾബുൾ (Pycnonotus flaviventris), എന്നീ പക്ഷികൾ മിന്നെരിയ ദേശീയോദ്യാനത്തിൽ സൈര്വമായി വിഹരിക്കുന്നു. 11 വംശനാശഭീഷണി നേരിടുന്ന പക്ഷികൾ ഇവിടെയുള്ളതായി സ്ഥിരീകരിക്കപ്പെട്ടിരിക്കുന്നു. 2000ത്തിൽപ്പരം ചെറിയ നീർക്കാക്കകളുടെ (കാക്കത്താറാവ്) (Phalacrocorax niger) കൂട്ടത്തെയും ഇവിടെ കാണാം.
24 വർഗ്ഗത്തിൽപ്പെട്ട സസ്തനികളും, 9 വർഗ്ഗത്തിൽപ്പെട്ട ഉഭയജീവികളും, 25 വർഗ്ഗത്തിൽപ്പെട്ട ഉരഗങ്ങളും, 26 വർഗ്ഗത്തിൽപ്പെട്ട മത്സ്യങ്ങളും, 75 വർഗ്ഗത്തിൽപ്പെട്ട ചിത്രശലഭങ്ങളും ഇവിടത്തെ ജൈവവൈവിധ്യത്തിൽപ്പെടുന്നു. രണ്ട് വംശനാശം നേരിടുന്ന കുരങ്ങുകൾ ടോക്യൂ മകാക്യൂ (Macaca sinica), പർപ്പിൾ ഫേസെഡ് ലാൻഗുർ (Trachypithecus vetulus) എന്നിവയും ഈ ഉദ്യാനത്തിൽ സംരക്ഷിക്കപ്പെടുന്നു. സസ്യഭുക്ക് സസ്തനികളായ ശ്രീലങ്കൻ സാമ്പർ മാൻ (Rusa unicolor unicolor), ശ്രീലങ്കൻ ആക്സിസ് മാൻ (Axis axis ceylonensis) എന്നിവയും ഈ ഉദ്യാനത്തിലുണ്ട്. വംശനാശഭീഷണി നേരിടുന്ന ശ്രീലങ്കൻ പുലിയും, ശ്രീലങ്കൻ സ്ലോത്ത് ബീയറും മിന്നെരിയൻ വനത്തിൽ കാണാം. കുട്ടിത്തേവാങ്ക് (Loris lyddekerianus) മിന്നെരിയൻ പ്രദേശങ്ങളിൽ കണ്ടുവരുന്നതായി രേഖപ്പെടുത്തിയിട്ടുണ്ട്.
പുറം കണ്ണി
വർഗ്ഗം:ശ്രീലങ്കയിലെ ദേശീയോദ്യാനങ്ങൾ വർഗ്ഗം:ശ്രീലങ്കയിലെ പ്രധാന പക്ഷി പ്രദേശങ്ങൾ
എഡ്വാർദൊ ഗലിയാനൊ
പ്രശസ്തനായ ഉറുഗ്വൻ എഴുത്തുകാരനും പത്രപ്രവർത്തകനുമാണ് എഡ്വാർദൊ ഗലിയാനൊ (ജനനം : 3 സെപ്റ്റംബർ 1940 - 13 ഏപ്രിൽ 2015). ഇരുപത്തിയെട്ടോളം ഭാഷകളിൽ കൃതികൾ വിവർത്തനം ചെയ്യപ്പെട്ടിട്ടുണ്ട്. ലാറ്റിനമേരിക്കയിലെ സാമ്രാജ്യത്വവിരുദ്ധമുന്നേറ്റങ്ങൾക്ക് ചുക്കാൻപിടിച്ച ഇടതുപക്ഷ ബുദ്ധിജീവികളിൽ പ്രമുഖനായിരുന്നു.
ജീവിതരേഖ
ഉറുഗ്വയിൽ ജനിച്ച ഗലിയാനൊക്ക് 1973 ൽ രാജ്യത്ത് നടന്ന പട്ടാള അട്ടിമറിയോടെ നാടു വിടേണ്ടി വന്നു. സൈന്യത്തിന്റെ നോട്ട പുള്ളിയായ ഗലിയാനൊ അർജന്റീനയിലും സ്പെയിനിലുമായി ദീർഘകാലം ഒളിവിൽ കഴിഞ്ഞു. പട്ടാള ഏകാധിപത്യം 1985 ൽ തകർന്നതോടെ നാട്ടിൽ തിരിച്ചെത്തി. പത്രപ്രവർത്തനത്തിലും ടെലിവിഷനിലും രാഷ്ട്രീയത്തിലും സജീവമാണ്.
1971ൽ പ്രസിദ്ധീകരിച്ച ഓപ്പൺ വെയിൻസ് ഓഫ് ലാറ്റിനമേരിക്ക എന്ന കൃതി ഗലിയാനൊയെ രാജ്യാന്തരതലത്തിൽ ശ്രദ്ധേയനാക്കി. സ്പാനിഷ് അധിനിവേശകാലംമുതൽ വർത്തമാനകാലത്തെ അമേരിക്കൻ ഇടപെടൽവരെയുള്ള അഞ്ചുനൂറ്റാണ്ടുകാലത്തെ ഭൂഖണ്ഡചൂഷണത്തിന്റെ ചരിത്രംപറയുന്ന ഈ പുസ്തകം പുറത്തിറങ്ങിയതിനെത്തുടർന്ന് ഗലീനോ അറസ്റ്റിലായി.
ചിലി, അർജന്റീന, ഉറൂഗ്വയ് എന്നിവിടങ്ങളിലെ പട്ടാള ഭരണാധികാരികൾ ഗ്രന്ഥം നിരോധിച്ചു. 1973ൽ ഉറൂഗ്വേയിലെ പട്ടാളഅട്ടിമറിയെത്തുടർന്ന് ഗലീനോയെ നാടുകടത്തി. 2009ലെ അമേരിക്കൻ ഉച്ചകോടിയിൽ യുഎസ് പ്രസിഡന്റ് ബറാക് ഒബാമയ്ക്ക് പുസ്തകം സമ്മാനിച്ചുകൊണ്ട് അത് വായിക്കാൻ വെനസ്വേലൻ പ്രസിഡന്റ് ഹ്യൂഗോ ഷാവേസ് ആവശ്യപ്പെട്ടതോടെ ഗ്രന്ഥം ബെസ്റ്റ് സെല്ലർ പട്ടികയിൽ ഇടംപിടിച്ചു.
ഉറൂഗ്വയിലെ മോണ്ടി വീഡിയോയിലെ സ്വകാര്യ ആശുപത്രിയിൽ 2015 ൽ അന്തരിച്ചു.
പുറം കണ്ണികൾ
വർഗ്ഗം:1940-ൽ ജനിച്ചവർ
വർഗ്ഗം:സെപ്റ്റംബർ 3-ന് ജനിച്ചവർ
വർഗ്ഗം:ഉറുഗ്വൻ എഴുത്തുകാർ
ഡീവിയന്റ്ആർട്ട്
ഉപയോക്താക്കൾ നിർമ്മിക്കുന്ന വിവിധ തരത്തിലുള്ള കലാരൂപങ്ങൾ പ്രദർശിപ്പിക്കുന്ന ഒരു ഓൺലൈൻ സമൂഹമാണ് ഡേവിയന്റ്ആർട്ട്. ആംഗലേയം:deviantArt. സ്കോട്ട് ജാർക്കോഫ്, മാത്യൂ സ്റ്റീഫെൻസ്, ആംഗളോ സോറ്റീറ തുടങ്ങിയവർ ചേർന്ന് 2000 ആഗസ്റ്റ് 7നാണ് ഡേവിയൻആർട്ട് ആരംഭിച്ചത്. ഡേവിയൻആർട്ട് ഇൻകോർപ്പറേറ്റഡിന്റെ ആസ്ഥാനം അമേരിക്കയിലെ കാലിഫോർണിയ സംസ്ഥാനത്തെ ലോസ് ആഞ്ചലസിലെ ഹോളിവുഡ് ഭാഗത്തായാണ് സ്ഥിതി ചെയ്യുന്നത്.
ഫെല്ല എന്നു പേരുള്ള ഒരു ചെറിയ റോബോട്ടിക് പൂച്ചയാണ് ഡേവിയന്റ്ആർട്ടിന്റെ ഔദ്യോഗിക ഭാഗ്യചിഹ്നം.
പുറംകണ്ണികൾ
വർഗ്ഗം:കല
മേതല മുഹിയുദ്ദീൻ ജുമാ മസ്ജിദ്
മുഹമ്മദ് വലിയുള്ളാഹി എന്ന മഹാന്റെ മഖ്ബറയുള്ള പെരുമറ്റം പള്ളിയുടെ പരിപാലന അവകാശം നാല് പാരമ്പര്യ തറവാട്ട് കുടുംബങ്ങളിലായിരുന്നു നിക്ഷിപ്തമായിരുന്നത്. ചക്കുങ്ങൽ, തോട്ടത്തിക്കുളം, പനക്കൽ, ചെറുകപ്പിള്ളി എന്നിവയായിരുന്നു ആ കുടുംബങ്ങൾ.
വാഹന ഗതാഗത സൗകര്യങ്ങൾ കുറവായിരുന്ന ആ കാലഘട്ടത്തിൽ ദീർഘദൂരം യാത്ര ചെയ്താണ് പെരുമറ്റം പള്ളിയിലേക്ക് വിശ്വാസികൾ എത്തിയിരുന്നത്.
ചരിത്രം
മാർത്താണ്ഡവർമ്മയുടെ കാലത്ത് (എ.ഡി. 1750)  മേതല പ്രദേശത്ത് കുടിയേറിപ്പാർത്ത ആദ്യ മുസ്ലീം കുടുംബമായിരുന്നു തോട്ടത്തിക്കുളം കുടുംബക്കാർ. തിരുവിതാംകൂർ കായംകുളം രാജ്യത്തെ ആക്രമിച്ച അവസരത്തിൽ വടക്കുംകൂറും, തെക്കുംകൂറും കായംകുളത്തെ സഹായിച്ചതിന്റെ പേരിൽ മാർത്താണ്ഡവർമ്മ 1750 ൽ വടക്കുംകൂർ പിടിച്ചെടുത്തതോടെ വടക്കുംകൂറിനോടൊപ്പം നമ്മുടെ നാടും തിരുവിതാംകൂർ ഭരണത്തിന് കീഴിലായി. കീഴ്മലൈനാട് ആയിരുന്നപ്പോഴും വടക്കും കൂറുമായി ചേർന്ന് നിൽക്കുമ്പോഴും ഇവിടെ ഭരണനിർവഹണം നടത്തിവന്നിരുന്നത് ദേശവാഴികളും നാടുവാഴികളുമായിരുന്നു.
ദേശവാഴികളായിരുന്ന തോട്ടത്തിക്കുളം കുടുംബംഈ ദേശത്ത് ഖബർസ്ഥാനുള്ള ജുമാ മസ്ജിദിന്റെ അനിവാര്യത തിരിച്ചറിഞ്ഞ് പള്ളി നിർമ്മാണത്തിനായി ശ്രമങ്ങളാരംഭിച്ചു. നിർമ്മാണത്തിനാണെങ്കിൽ മഹാരാജാവിന്റെ അനുമതി ആവശ്യമായിരുന്നു. മാത്രവുമല്ല ഇടപ്രഭുക്കന്മാരായ കർത്താക്കന്മാരുടെ ഭരണ ക്രമത്തിലേക്ക് കോതമംഗലവും പരിസര പ്രദേശങ്ങളും വഴുതി വീണിരുന്ന കാലഘട്ടമായിരുന്നു.
പള്ളി നിർമ്മാണ അനുമതിക്കായി രണ്ടാം തലമുറയിൽപെട്ട തോട്ടത്തിക്കുളം പുത്തൻപുരയിൽ ഹസൻ മക്കാർ സാഹിബ് A. D 1855 മെയ് മാസത്തിൽ ഉത്രാടം തിരുനാൾ മാർത്താണ്ഡ വർമ്മ മഹാരാജാവിനെ മുഖം കാണിച്ചു. അനുമതിക്കായി അപേക്ഷിച്ചെങ്കിലും ആദ്യം മഹാരാജാവ് അനുവാദം നൽകിയില്ല. കാരണം പളളി സ്ഥാപനത്തിനായി നീക്കിവെച്ച സ്ഥലത്ത് നിന്ന് അരകിലോമീറ്റർ അകലെയായി ഏക്കുന്നം ശിവക്ഷേത്രം സ്ഥിതി ചെയ്തിരുന്നു. ഇക്കാരണത്താൽ അനുമതി തരാനാവില്ലെന്ന് മഹാരാജാവ് അറിയിച്ചു. എന്നാൽ പള്ളി നിർമ്മാണമെന്ന ജീവിതാഭിലാഷം ഉപേക്ഷിക്കാൻ അദ്ദേഹം തയ്യാറായില്ല.
ജസിൽ തോട്ടത്തിക്കുളം ഫോൺ 9446607973
സെന്റി-
സെന്റി- (പ്രതീകം c) അളവുവ്യവസ്ഥയിൽ ഒരു ഏകകത്തിന്റെ പൂർവ്വ പ്രത്യയമാണ്. നൂറിൽ ഒന്ന് എന്നാണ് ഇതു സൂചിപ്പിക്കുന്നത്. 100-1. 1795ൽ ആണിത് ചേർത്തത്. ഈ പൂർവ്വപ്രത്യയം ലാറ്റിൻ ഭാഷയിലെ സെന്റം (centum) എന്ന വാക്കിൽനിന്നും ഉണ്ടായതാണ്. നൂറ് എന്നാണീതിനർഥം. മീറ്ററിനോട് ചേർത്ത് സാധാരണ ഇതു സെന്റീമീറ്റർ എന്നു പറഞ്ഞുവരുന്നു. സെന്റീമീറ്റർ നീളത്തിന്റെ അളവാണ്.
ഉദാഹരണം:
ഒരു തേനീച്ച 1.3 സെന്റിമീറ്റർ നീളമുള്ളതാണ്.
വർഗ്ഗം:അളവുകൾ
ദറാഹ് ദേശീയോദ്യാനം
ഇന്ത്യയിൽ രാജസ്ഥാനിലെ ദറാഹ് ദേശീയോദ്യാനം, ദറാഹ് വന്യജീവി സങ്കേതം, ചമ്പൽ വന്യമൃഗസംരക്ഷണകേന്ദ്രം, ജവഹർ സാഗർ വന്യമൃഗസംരക്ഷണകേന്ദ്രം എന്നീ മൂന്നു വന്യമൃഗസംരക്ഷണകേന്ദ്രങ്ങൾ ചേർന്ന് 2004 -ൽ നിലവിൽ വന്ന ദേശീയോദ്യാനമാണ്. കത്തിയവാർ ഗിർ വരണ്ട ഇലകൊഴിയും വന പ്രദേശങ്ങളിലാണ് ഈ ദേശീയോദ്യാനം സ്ഥിതിചെയ്യുന്നത്.
ചരിത്രം
ഈ ദേശീയോദ്യാനത്തിൽ കാണപ്പെടുന്ന വനപ്രദേശങ്ങൾ മുമ്പ് രജപുത്രരാജാക്കന്മാർ വേട്ടയാടുന്ന പ്രദേശങ്ങളായിരുന്നു. ഭാരതീയ ജനതാപാർട്ടി ഈ ദേശീയോദ്യാനത്തെ രാജീവ് ഗാന്ധി ദേശീയോദ്യാനം എന്ന് മാറ്റുന്നതിനെ കുറിച്ച് ധാരാളം രാഷ്ടീയ വാദപ്രതിവാദങ്ങൾ നടക്കുന്നുണ്ട്.
ഏഷ്യാറ്റിക് ലയൺ റി ഇട്രൊഡക്ഷൻ പ്രൊജക്ട്
സീത മാതാ വന്യമൃഗസംരക്ഷണകേന്ദ്രത്തെപ്പോലെ ദറാഹ് ദേശീയോദ്യാനവും ഏഷ്യാറ്റിക് സിംഹങ്ങളെ പുനരധിവസിപ്പിക്കുന്നതിനെക്കുറിച്ച് പരിഗണിക്കുന്ന സ്ഥലങ്ങളിലൊന്നാണ്. രാജസ്ഥാനിലെ സിംഹങ്ങളെയാണ് പുനഃരധിവസിപ്പിക്കാൻ ഉപയോഗിച്ചിരുന്നതെങ്കിലും ഇപ്പോൾ ഗുജറാത്തിലെ ഗിർവനങ്ങളിലെ സിംഹങ്ങളെയും എടുക്കുന്നുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:ഇന്ത്യയിലെ ദേശീയോദ്യാനങ്ങൾ
ചമേസിപാരിസ് ഒബ്‌ടുസ
കിഴക്കൻ ഏഷ്യയിലെ മധ്യ ജപ്പാനിൽ നിന്നുള്ള ഒരു ഇനം സൈപ്രസാണ് ചമേസിപാരിസ് ഒബ്‌ടുസ (ജാപ്പനീസ് സൈപ്രസ്, ഹിനോക്കി സൈപ്രസ് അല്ലെങ്കിൽ ഹിനോകി; ജാപ്പനീസ്: 檜 അല്ലെങ്കിൽ 桧, ഹിനോക്കി) ഉയർന്ന നിലവാരമുള്ള തടികൾക്കും അലങ്കാര ഗുണങ്ങൾക്കുമായി മിതശീതോഷ്ണ വടക്കൻ അർദ്ധഗോളത്തിൽ വ്യാപകമായി ഇത് കൃഷി ചെയ്യുന്നു. ഇതിന്റെ പല കൾട്ടിവറുകളും വാണിജ്യപരമായി ലഭ്യമാണ്.
വിവരണം
1 മീറ്റർ (3 അടി 3 ഇഞ്ച്) വരെ വ്യാസമുള്ള തായ്ത്തടിയ്‌ക്കൊപ്പം 35 മീറ്റർ (115 അടി) ഉയരത്തിൽ എത്തിയേക്കാവുന്ന സാവധാനത്തിൽ വളരുന്ന ഒരു വൃക്ഷമാണിത്. പുറംതൊലി കടും ചുവപ്പ്-തവിട്ട് നിറമാണ്. ഇലകൾക്ക് സ്കെയിൽ പോലെ 2-4 മില്ലിമീറ്റർ (0.079-0.157 ഇഞ്ച്) നീളമുണ്ട്. അറ്റം മൂർച്ചയുള്ള (കൂർത്തതല്ലാത്ത) ഇലകളുടെ മുകളിലും താഴെയും പച്ചനിറവും ഓരോ സ്കെയിൽ-ഇലയുടെയും അടിഭാഗത്ത് വെളുത്ത സ്റ്റൊമറ്റൽ ബാൻഡും കാണപ്പെടുന്നു. 8-12 മില്ലിമീറ്റർ (0.31-0.47 ഇഞ്ച്) വ്യാസമുള്ള ഗോളാകൃതിയിലുള്ള കോണുകളിൽ 8-12 സ്കെയിലുകൾ എതിർ ജോഡികളായി ക്രമീകരിച്ചിരിക്കുന്നു.
ബന്ധപ്പെട്ട ഇനങ്ങൾ
ജപ്പാനിൽ ഈ സസ്യം വ്യാപകമാണ്. അനുബന്ധ ചമേസിപാരിസ് പിസിഫെറ (സവാര സൈപ്രസ്) ഇലകളിലേക്കും ചെറിയ കോണുകളിലേക്കും കൂർത്ത അഗ്രങ്ങളുള്ളതിനാൽ എളുപ്പത്തിൽ തിരിച്ചറിയാൻ കഴിയും. തായ്‌വാനിൽ കാണപ്പെടുന്ന സമാനമായ സൈപ്രസിനെ വ്യത്യസ്ത സസ്യശാസ്ത്രജ്ഞർ ഈ ഇനത്തിന്റെ വൈവിധ്യമായോ (ചമേസിപാരിസ് ഒബ്‌റ്റൂസ var. ഫോർമോസാന) അല്ലെങ്കിൽ ഒരു പ്രത്യേക ഇനമായ ചമേസിപാരിസ് തായ്‌വാനൻസിസ് ആയോ പരിഗണിക്കുന്നു. കൂടുതൽ കൂർത്ത അഗ്രമുള്ള ഇലകളും ചെറിയ പത്രപാളികളുള്ള ചെറിയ കോണുകളും (6-9 മില്ലിമീറ്റർ വ്യാസം) ഉള്ളതിനാൽ ഇത് വ്യത്യാസപ്പെട്ടിരിക്കുന്നു.
മരത്തടി
ജപ്പാനിൽ ഇത് കൊട്ടാരങ്ങൾ, ക്ഷേത്രങ്ങൾ, ആരാധനാലയങ്ങൾ, പരമ്പരാഗത നോഹ് തിയേറ്ററുകൾ, ബാത്ത്, ടേബിൾ ടെന്നീസ് ബ്ലേഡുകൾ, മസു എന്നിവ നിർമ്മിക്കുന്നതിനുള്ള ഉയർന്ന നിലവാരമുള്ള തടികൾക്കായി വളർത്തുന്നു. തടി നാരങ്ങയുടെ മണമുള്ളതും ഇളം പിങ്ക് കലർന്ന തവിട്ടുനിറമുള്ളതും വിലയേറിയതും ഉയർന്ന ചെംചീയൽ പ്രതിരോധവുമാണ്. ഉദാഹരണത്തിന്, ഹൊറിയൂജി ക്ഷേത്രവും ഒസാക്ക കോട്ടയും ഹിനോക്കി മരം കൊണ്ടാണ് നിർമ്മിച്ചിരിക്കുന്നത്. ഐസ് ദേവാലയം നിർമ്മിക്കാൻ ഉപയോഗിക്കുന്ന കിസോയിൽ വളരുന്ന ഹിനോക്കിയെ 御神木 ഗോ-ഷിൻ-ബോകു അല്ലെങ്കിൽ "ദിവ്യ വൃക്ഷങ്ങൾ" എന്ന് വിളിക്കുന്നു.
കൾട്ടിവർസ്
200-ലധികം ഇനങ്ങൾ തിരഞ്ഞെടുത്തിട്ടുണ്ട്. അവയിൽ വന്യഇനങ്ങളോളം വലിപ്പമുള്ള മരങ്ങൾ മുതൽ 30 സെന്റീമീറ്റർ (12 ഇഞ്ച്) ഉയരത്തിൽ വളരെ സാവധാനത്തിൽ വളരുന്ന കുള്ളൻ സസ്യങ്ങൾ വരെ വലുപ്പത്തിൽ വ്യത്യാസമുണ്ട്. അറിയപ്പെടുന്നവയിൽ ചിലത് ചുവടെ പട്ടികപ്പെടുത്തിയിരിക്കുന്നു. ആഗ്‌എം അടയാളപ്പെടുത്തിയവക്ക് റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റ് അവാർഡ് (2017-ൽ സ്ഥിരീകരിച്ചു) ലഭിച്ചു.
പുറംകണ്ണികൾ
വർഗ്ഗം:അലങ്കാര വൃക്ഷങ്ങൾ വർഗ്ഗം:ബോൺസായ് ആയി ഉപയോഗിക്കുന്ന സസ്യങ്ങൾ വർഗ്ഗം:ഏഷ്യയിലെ ഉദ്യാന സസ്യങ്ങൾ
വെള്ളച്ചിറകൻ കാട്ടുതാറാവ്
ഉത്തരേന്ത്യയിലും ബംഗ്ലാദേശ്, ജാവ, സുമാത്ര എന്നിവിടങ്ങളിലും ഒരുകാലത്തു സുലഭമായി കണ്ടിരുന്ന ജലപ്പക്ഷിയാണിത്. എന്നാൽ, 2002ലെ കണക്കനുസരിച്ചു ലോകത്ത് ഇവ എണ്ണൂറോളമേയുള്ളൂ. ഇന്ത്യ യിൽ സംരക്ഷിക്കപ്പെട്ടവ ഉൾപ്പെടെ 450ൽ താഴെ മാത്രം. ആണിനും പെണ്ണിനും കറുത്ത ചെറുപുള്ളികളോടുകൂടിയ വെളുത്ത തലയാണുള്ളത്. ഒഴുക്കു കുറഞ്ഞതോ കെട്ടിക്കിടക്കുന്നതോ ആയ ജലാശയങ്ങളോ തണ്ണീർത്തടങ്ങളോ ആണ് ആവാസമാക്കുന്നത്. ചതുപ്പുനിലങ്ങൾക്കരികിലെ വനങ്ങളിലോ നിത്യഹരിത വനങ്ങളിലോ ആയിരിക്കും കൂടൊരുക്കുന്നത്. മരപ്പൊത്തുകളിലാണു മുട്ടയിടൽ. അസമിലെ ദേശീയോദ്യാനങ്ങളിൽ സംരക്ഷിക്കപ്പെട്ടിരിക്കുന്നു.
വിജ്ഞാനദായിനി ദേശീയ വിദ്യാലയം
ഗാന്ധിജി വിഭാവനം ചെയ്ത ദേശീയ വിദ്യാലയത്തിൻ്റെ മാതൃകയിൽ, കേരളത്തിൽ കാസർഗോഡ് ജില്ലയിലെ ബെള്ളിക്കോത്ത് വിദ്വാൻ. പി. കേളുനായർ സ്ഥാപിച്ച സംസ്കൃത വിദ്യാലയമാണ് വിജ്ഞാനദായിനി ദേശീയ വിദ്യാലയം. 1926 ഏപ്രിൽ 17 ന് എ.സി. കണ്ണൻ നായർ ശിലാസ്ഥാപനം നടത്തിയ വിദ്യാലയം അതേ വർഷം മെയ് 22 ന് പ്രവർത്തനമാരംഭിച്ചു.
ദേശിയ വിദ്യാഭ്യാസ പ്രചരണത്തിനായി സ്ഥാപിക്കപ്പെട്ട സ്കൂൾ പിന്നീട് ഇവിടുത്തെ ദേശീയപ്രസ്ഥാനത്തിന്റെ കേന്ദ്രമായി മാറി. ഇവിടുത്തെ ആദ്യ കാല അദ്ധ്യാപകരും വിദ്യാർഥികളും പഠനത്തോടൊപ്പം അയിത്തോച്ചാടനം പോലെയുള്ള സാമൂഹ്യ മുന്നേറ്റങ്ങളിലും പങ്ക് വഹിച്ചിട്ടുണ്ട്.
അവലംബം
വർഗ്ഗം:കേരളത്തിലെ വിദ്യാലയങ്ങൾ
മാഗ്‌ഡെബുർഗ്
എൽബ് നദിയുടെ തീരത്ത് സ്ഥിതി ചെയ്യുന്ന ഒരു ജർമ്മൻ പട്ടണമാണ് മാഗ്‌ഡെബുർഗ്. സാക്സണി-അൻഹാൾട്ട് എന്ന ജർമ്മൻ സംസ്ഥാനത്തിന്റെ തലസ്ഥാനവും രണ്ടാമത്തെ വലിയ പട്ടണവുമാണ് മാഗ്‌ഡെബുർഗ്. യഥാർത്ഥ ജർമ്മൻ ഉച്ചാരണം മാഗ്‌ഡെബുർഗ് എന്നണെങ്കിലും മാഗ്‌ഡിബർഗ്‌ എന്നും ചിലപ്പോൾ മലയാളത്തിൽ ഉപയോഗിക്കുണ്ടാറുണ്ട്.
പതിനേഴാം നൂറ്റാണ്ടു വരെ ജർമ്മനിയിലെ ഏറ്റവും വലുതും സമൃദ്ധവുമായ നഗരങ്ങളിലൊന്നായിരുന്നു മാഗ്‌ഡെബുർഗ്. വിശുദ്ധ റോമാസാമ്രാജ്യത്തിലെ ആദ്യ ചക്രവർത്തിയായ ഓട്ടോ ഒന്നാമനെ സംസ്കരിച്ചിരിക്കുന്നത് മാഗ്‌ഡെബുർഗിലെ കത്തീഡ്രലിലാണ്. മൗലികാവകാശങ്ങൾക്ക് പ്രാധാന്യം നൽകിയിരുന്ന ഈ നഗരത്തിന്റെ നിയമസംഹിത മധ്യ-കിഴക്കൻ യൂറോപ്പിലെ പലയിടങ്ങളിലെ നിയമങ്ങളെയും സ്വാധീനിച്ചിട്ടുണ്ട്. 1631-ൽ മുപ്പതുവർഷ യുദ്ധത്തിൽ കത്തോലിക്കരുടെ പട പ്രധാനമായും പ്രൊട്ടസ്റ്റന്റ് ആയിരുന്ന ഈ നഗരത്തെ നാമാവശേഷമാക്കി. ഇരുപതിനായിരത്തിലധികം പേരാണ് മാഗ്‌ഡെബുർഗിൽ 1631 മേയിൽ നടന്ന യുദ്ധത്തിൽ മാത്രം കൊല്ലപ്പെട്ടത്.
അവലംബം
വർഗ്ഗം:ജർമ്മനിയിലെ നഗരങ്ങൾ വർഗ്ഗം:ജർമ്മനിയിലെ സംസ്ഥാനതലസ്ഥാനങ്ങൾ
മെസ്സിയർ വസ്തു
250px|ലഘുചിത്രം|വലത്ത്‌|മെസ്സിയർ എം1 എന്ന് പേര് നൽകിയ [[ക്രാബ് നെബുല.]] ഫ്രഞ്ചുകാരനായ വാൽനക്ഷത്ര നിരീക്ഷകൻ ചാൾസ് മെസ്സിയർ നിരീക്ഷണപഠനങ്ങളിലൂടെ പട്ടികയിലാക്കിയ ഖഗോളവസ്തുക്കളാണു മെസ്സിയർ വസ്തു (Messier object) എന്നറിയപ്പെടുന്നത്. വാൽ നക്ഷത്രനിരീക്ഷകനായിരുന്ന മെസ്സിയറിനെ വാൽനക്ഷത്രത്തോട് സാദൃശ്യമുള്ളതായ കുറേ ഖഗോള വസ്തുക്കൾ, വല്ലാതെ ബുദ്ധിമുട്ടിലാക്കി. ഇങ്ങനെയുള്ള ഖഗോളവസ്തുക്കളെ വാൽനക്ഷത്രങ്ങളായി തെറ്റിദ്ധരിക്കാതിരിക്കാൻ, മെസ്സിയർ 1771ൽ ഇവയ്ക്കെല്ലാം ഓരോ സംഖ്യ കൊടുത്ത് പട്ടികയിലാക്കി. അസിസ്റ്റന്റായിരുന്ന പിയർ മെക്കെയിൻ ആണ് മെസ്സിയറിനെ ഇതിനു വേണ്ടി സഹായിച്ചത്. ഈ വസ്തുക്കളാണു് പിന്നീടു് മെസ്സിയർ വസ്തു എന്നറിയപ്പെട്ടത്. മെസ്സിയർ വസ്തുക്കൾ എല്ലാം തന്നെ ഗാലക്സികളോ, നെബുലകളോ, ഓപ്പൺ ക്ലസ്റ്ററുകളോ, ഗ്ലോബുലാർ ക്ലസ്റ്ററുകളോ ആണെന്നു് പിന്നീടു് തെളിയിക്കപ്പെട്ടു.
സമാനമായ മറ്റൊരു പട്ടിക 1654ൽ ജിയോവാന്നി ഹോഡിയെർണ പ്രസിദ്ധീകരിച്ചിരുന്നു. എന്നാൽ മെസ്സിയറിന്റെ പട്ടികക്ക് ഇതുമായി യാതൊരു ബന്ധവും ഉണ്ടായിരുന്നില്ല.
ഇതും കാണുക
വർഗ്ഗം:മെസ്സിയർ വസ്തുക്കൾ
ത്രായമാണം
കാശ്മീരിലും ഹിമാലയത്തിലും 1500 മുതൽ 3300 വരെ മീറ്റർ ഉന്നതികളിൽ വളരുന്ന ഒരു ഔഷധസസ്യമാണ് തുമ്മി എന്നും അറിയപ്പെടുന്ന, ത്രായമാണം എന്നു് മലയാള വൈദ്യഗ്രന്ഥങ്ങളിൽ പരാമർശിച്ചുകാണുന്ന, ഹിമാലയൻ ജെൻഷ്യ അഥവാ ഇന്ത്യൻ ജെൻഷ്യ. . കിഴങ്ങാണ് ഔഷധമായി ഉപയോഗിക്കുന്നത്. അതീവഗുരുതരമായ വംശനാശഭീഷണി നേരിടുന്ന ഒരു ചെടിയാണിത്. പലതരം നാട്ടുവൈദ്യങ്ങളിലും ഈ ചെടി ഉപയോഗിക്കുന്നുണ്ട്.
അതിവേഗം വംശനാശം വന്നുകൊണ്ടിരിക്കുന്ന സസ്യങ്ങളിൽ പെട്ടതാണു് ഇതു്. ഹിന്ദിയിൽ കഡു, കന്നടയിൽ കരടിഹന്നി,തമിഴിൽ കമ്പൻതിരൈ, തെലുങ്കിൽ ബുറോണി, സംസ്കൃതത്തിൽ ത്രായമാണം അഥവാ ത്രായന്തി എന്നീ പേരുകളിൽ അറിയപ്പെടുന്നു. പല മലയാളം വൈദ്യഗ്രന്ഥങ്ങളിലും ത്രായമാണം എന്നതു് ബ്രഹ്മിയാണെന്നു് കാണപ്പെടുന്നുണ്ടെങ്കിലും ഔഷധഗുണങ്ങളിലെ വ്യത്യസ്തത നിരീക്ഷിക്കുമ്പോൾ യഥാർത്ഥ ത്രായമാണം ബ്രഹ്മിയല്ല എന്നുറപ്പിക്കാം.
ഔഷധ ആവശ്യങ്ങൾക്കുവേണ്ടി ഈ ചെടിയുടെ കിഴങ്ങുകളാണു് മുഖ്യമായും ഉപയോഗിക്കുന്നതു്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ
ഹെക്റ്റോ-
ഹെക്റ്റോ- അല്ലെങ്കിൽ ഹെക്റ്റ (പ്രതീകം h) അളവുവ്യവസ്ഥയിൽ ഒരു ഏകകത്തിന്റെ പൂർവ്വ പ്രത്യയമാണ്. ഒരു നൂറ് എന്നാണ് ഇതു സൂചിപ്പിക്കുന്നത്. 10-2. 1795ൽ ആണിത് ചേർത്തത്. ഈ പൂർവ്വപ്രത്യയം ഗ്രീക്കു ഭാഷയിലെ ഹെക്കാടൺ (ἑκατόν hekaton) എന്ന വാക്കിൽനിന്നും ഉണ്ടായതാണ്. നൂറ് എന്നാണീതിനർഥം. മീറ്ററിനോട് ചേർത്ത് സാധാരണ ഇതു ഹ്മീഎക്റ്റടോമീറ്റർ എന്നു പറഞ്ഞുവരുന്നു. ഹെക്ടോമീറ്റർ നീളത്തിന്റെ അളവാണ്.
ഉദാഹരണം: അല്ലെങ്കിൽ, ഒരു ചതുരശ്ര ഹെക്ടോമീറ്റർ ആകുന്നു. (100 ares)
ഐപാഡ് എയർ
ആപ്പിൾ കമ്പനി വിപണിയിൽ എത്തിച്ച ടാബ്ലെറ്റ് കമ്പ്യൂട്ടർ ആയ ഐ പാഡിന്റെ അഞ്ചാം തലമുറ പതിപ്പാണ്‌ ഐ പാഡ് എയർ. 2013 ഒക്ടോബർ 22 ന് പ്രഖ്യാപിക്കപ്പെട്ട ഈ പതിപ്പ് 2013 നവംബർ 1 ന് വിപണിയിൽ എത്തി.
സോഫ്റ്റ്‌വെയർ
ഐ പാഡ് എയർ ഐ. ഓ. എസ് 7 എന്ന ഓപ്പറേറ്റിങ് സിസ്റ്റത്തിൽ ആണ് പ്രവർത്തിക്കുന്നത്.
ഡിസൈൻ
7.5 മില്ലിമീറ്റർ കനം മാത്രം ഉള്ള ഈ ടാബ്ലെറ്റിന് മുൻ പതിപ്പിനെക്കാൾ  22% ഭാരം കുറവാണ്.
പുറം കണ്ണികൾ
വർഗ്ഗം:ആപ്പിൾ ഹാർഡ്‌വെയർ
ബ്ലാക്ക് ഫ്രാങ്ക്ളിൻ
വടക്കുകിഴക്കേ ഇന്ത്യയിൽ കാണപ്പെടുന്ന പക്ഷിയാണിത്. തുർക്കി, ഇറാൻ,സൈപ്രസ് എന്നിവിടങ്ങളിലും കാണാമെന്നതു കൗതുകമുണർത്തുന്നു. ലോകമെമ്പാടുമായുള്ള ഇവയുടെ വിതരണം ഇതിലും വിപുലമായിരുന്നുവെന്നു പക്ഷിശാസ്ത്രജ്ഞർ സാക്ഷ്യപ്പെടുത്തുന്നു. നായാട്ട്, ആവാസവ്യവസ്ഥയുടെ നഷ്ടം തുടങ്ങിയവ എണ്ണം പരിമിതപ്പെടുത്തുന്നു. കറുപ്പിൽ വെള്ള പുള്ളികളുള്ള പക്ഷിയാണിത്. ചിറകുകൾ തവിട്ടുനിറവും. പെൺപക്ഷിക്ക് തവിട്ടുനിറമാണ്. കഴുത്തിനു പുറകിൽ ചുവപ്പുകലർന്ന തവിട്ടുനിറവും. പുള്ളികളുടെ സ്വഭാവമനുസരിച്ചാണു പക്ഷിനിരീക്ഷകർ ഇതിലെ ഉപസ്പീഷിസുകളെ തിരിച്ചറിയുന്നത്. പുഴകൾക്കടുത്തുള്ള തുറസ്സായ മുൾക്കാടുകളിലാണു വാസം. തറയിലാണു കൂടൊരുക്കുന്നത്.
കണ്ണൂർ - ആലപ്പുഴ എക്സിക്യുട്ടീവ് എക്സ്പ്രസ്
കണ്ണൂർ തീവണ്ടി നിലയം മുതൽ ആലപ്പുഴ തീവണ്ടി നിലയം വരെ പോകുന്ന ഒരു തീവണ്ടിയാണ് എക്സിക്യുട്ടീവ് എക്സ്പ്രസ് (ക്രമസംഖ്യ : 16307/16308). വ്യാഴം, ശനി ദിവസങ്ങളിൽ എറണാകുളം തീവണ്ടിനിലയം വരെ (ക്രമസംഖ്യ : 16313/16314) പോകുന്ന ഈ തീവണ്ടിയ്ക്ക് കണ്ണൂർ മുതൽ ആലപ്പുഴ വരെ 26 സ്റ്റോപ്പുകളാണ് ഉള്ളത്.
സ്റ്റോപ്പുകൾ
കണ്ണൂർ - ആലപ്പുഴ
അവലംബം
വർഗ്ഗം:കേരളത്തിലെ യാത്രാതീവണ്ടികൾ
നോർത്തേൺ ഗോഷാക്
പഞ്ചാബിന്റെ സംസ്ഥാന പക്ഷിയാണ് നോർത്തേൺ ഗോഷാക്. മനോഹരമായ ഒരു പരുന്താണിവ. നമുക്ക് പരിചിതമായ കൃഷ്ണപ്പരുന്തിനെക്കാൾ വലിപ്പം ഇവയ്ക്കുണ്ട്.ശരീരത്തിലെ വീതികൂടിയ വരകൾ ഇവയുടെ പ്രത്യേകതയാണ്. പറക്കുമ്പോൾ അടിഭാഗത്തും ചിറകിലും വാലിലും വരകൾ കാണാം. പൊതുവെ ദക്ഷിണേന്ത്യയിൽ ഈ പരുന്തുകൾ വളരെ അപൂർവമാണ്. വനമേഖലയിലെ നദീതീരങ്ങളിലാണ് ഇവയുടെ താമസം. മത്സ്യവും ജലജീവികളുമാണ് മുഖ്യഭക്ഷണമെങ്കിലും ചെറു സസ്തനികൾ, ഉരഗങ്ങൾ, കാട, മറ്റു പക്ഷിക്കുഞ്ഞുങ്ങൾ തുടങ്ങിയവയെയൊക്കെ ഭക്ഷണമാക്കാറുണ്ട്. ഇവർ തനിയെ സഞ്ചരിക്കുന്നവരായാണ് കാണപ്പെടുന്നത്. ജലാശയത്തിനു കരയിലുള്ള വൻമരങ്ങളിലാണ് കൂടൊരുക്കുന്നത്.
താമരക്കുളം, കൊല്ലം ജില്ല
കൊല്ലം ജില്ലയിലെ ഡൗൺടൗണിന്റെ ഭാഗമായി ചിന്നക്കടയ്ക്കു സമീപം സ്ഥിതിചെയ്യുന്ന പ്രദേശമാണ് താമരക്കുളം. ഇവിടുത്തെ ഗണപതി ക്ഷേത്രം പ്രസിദ്ധമാണ്. കൊല്ലം പൂരം നടക്കുമ്പോൾ ഈ ക്ഷേത്രത്തിൽ നിന്നും വാദ്യഘോഷങ്ങളുടെ അകമ്പടിയോടെ ഗജവീരൻമാരെ എഴുന്നള്ളിച്ച് ആശ്രാമം ശ്രീകൃഷ്ണ സ്വാമി ക്ഷേത്രത്തിലേക്ക് കൊണ്ടുപോകാറുണ്ട്. താമരക്കുളത്ത് കൊല്ലം വികസന അതോറിറ്റിയുടെ ഒരു കാര്യാലയം പ്രവർത്തിച്ചുവരുന്നു.
പത്തിന്റെ ഘാതം
ലഘുചിത്രം|480x480ബിന്ദു|10 മുതൽ നൂറുകോടി വരെയുള്ള 10ന്റെ ഘാതങ്ങൾ ചിത്രരൂപത്തിൽ
ഋണ ഘാതങ്ങൾ
10നെ കൃതി ന്യൂനപൂർണ്ണസംഖ്യകളായി വരുന്നതാണിത്:
അവലംബം
വർഗ്ഗം:പൂർണ്ണസംഖ്യകൾ
താമരക്കുളം, കൊല്ലം ജില്ല
അവലംബം
വർഗ്ഗം:കൊല്ലം ജില്ലയിലെ പട്ടണങ്ങൾ വർഗ്ഗം:കൊല്ലം കോർപ്പറേഷൻ-വാർഡുകൾ
ഇളങ്ങുളം ശ്രീ ധർമ്മശാസ്താ ക്ഷേത്രം
Elamgulam Sree Dharma Sastha Temple
കോട്ടയം ജില്ലയിൽ പാലാ-പൊൻകുന്നം റോഡിൽ ഇളങ്ങുളം  എന്ന  സ്ഥലത്തു വിശാലമായ ക്ഷേത്രമൈതാനത്തോടുകൂടി  സ്ഥിതി ചെയ്യുന്ന  ക്ഷേത്രമാണ്  ഇളങ്ങുളം ശ്രീ ധർമ്മശാസ്താ ക്ഷേത്രം ( Elamgulam Sree Dharma Sastha Temple ). വർഷം തോറുമുള്ള തിരുവുത്സവത്തോടനുബന്ധിച്ച് ക്ഷേത്രത്തിൽ 15 ആനകളെ ഉൾപ്പെടുത്തി നടത്തപ്പെടുന്ന "ഗജമേള" എന്ന  വാർഷികാഘോഷം സംസ്ഥാനത്ത് ഈ ക്ഷേത്രത്തെ പ്രശസ്തമാക്കുന്നു. ആയിരക്കണക്കിന് തീർഥാടരും ഭക്തന്മാരും ഈ ഉത്സവത്തിൽ പങ്കെടുക്കുന്നു.
മണ്ഡലകാലത്തിന്റെ ഭാഗമായി ഇവിടെ അയ്യപ്പ ഭക്തന്മാർക്ക്  വിരിവെക്കുന്നതിനുള്ള വിപുലമായ സൗകര്യവും വൈകിട്ട് അന്നദാനവും ഒരുക്കിയിരിക്കുന്നു.
ചരിത്രം
ശാസ്താവിനെ ആരാധിക്കുന്നത് ദക്ഷിണേന്ത്യയുടെ പുരാതന ചരിത്രത്തിന്റെ ഭാഗമാണ്. ഇവിടെയുള്ള പ്രതിഷ്ഠയ്ക്ക് 800 വർഷം പഴക്കമുണ്ടെന്ന് വിശ്വസിക്കപ്പെടുന്നു. ഗൃഹസ്ഥാശ്രമീഭാവത്തിൽ വലം കൈയിൽ അമൃതകലശവും ധരിച്ച്  അഭീഷ്ടവരദായകനായ ശ്രീ ധർമ്മശാസ്താവാണ്‌ ക്ഷേത്രത്തിലെ പ്രതിഷ്‌ഠ.ക്ഷേത്രഭരണം ഇടപ്പള്ളി രാജകുടുംബത്തിന്റെ കീഴിലായതു മുതലുള്ള ലിഖിത ചരിത്രം ലഭ്യമാണ്. രാജവാഴ്ചയ്ക്ക് ശേഷം, ക്ഷേത്രം 1978 വരെ പ്രാദേശിക ഭൂപ്രഭുക്കളും നായർ സർവീസ് സൊസൈറ്റി (എൻഎസ്എസ്) കരയോഗവും കൈകാര്യം ചെയ്തു.തുടർന്ന് അത് വിവിധ ഹിന്ദു വിഭാഗങ്ങളിൽ നിന്നുള്ള അംഗങ്ങളുള്ള ഒരു വിശാല സമിതിയിലേക്ക് മാറ്റപ്പെട്ടു.
2018-ൽ, ഒരു പ്രധാന നവീകരണത്തിന്റെ ഭാഗമായി, ചുറ്റമ്പലം(ക്ഷേത്ര മതിലുകൾക്കുള്ളിൽ ശ്രീകോവിലിനു ചുറ്റുമുള്ള ബാഹ്യഘടന) നീക്കം ചെയ്തു. 5 വർഷത്തിനുശേഷം, 2023 ജനുവരിയിൽ പൂർണ്ണമായും കല്ലും തടിയും ചെമ്പും കൊണ്ട് നിർമ്മിച്ച പുതിയ ക്ഷേത്രം ബ്രഹ്മകലശാഭിഷേകത്തോടെ ഉദ്ഘാടനം ചെയ്തു.കാലങ്ങളായി നിലനിൽക്കാൻ നിർമ്മിച്ച ഈ ക്ഷേത്രം അതിന്റെ പുതിയ അവതാരത്തിൽ തന്നെ ഗ്രാമത്തിന്റെ ചരിത്രത്തിലെ ഒരു നാഴികക്കല്ലാണ്.
ഉപദേവതകൾ
ക്ഷേത്രത്തിലെ മുഖ്യപ്രതിഷ്‌ഠയായ ശ്രീധർമ്മശാസ്താവിന് പുറമേ, നാലമ്പത്തിനുള്ളിൽ ഗണപതിയുടെയും, പുറത്ത് സർപ്പ ദൈവങ്ങൾ, രക്ഷസ്സുകൾ, വെളിച്ചപാട്, കാവൽയക്ഷി, ശിവപാർവതി സങ്കൽപ്പത്തിലുള്ള അന്തിമഹാകാളൻ, അയന യക്ഷി എന്നീ മൂർത്തികൾ കുടികൊള്ളുന്ന മരുതുകാവ്, ക്ഷേത്ര ചൈതന്യത്തോളം തന്നെ പഴക്കമുള്ള മാളികപ്പുറത്തമ്മ, കൂടാതെ ക്ഷേത്രത്തിന് ശബരിമല അയ്യപ്പ ക്ഷേത്രവുമായുള്ള ബന്ധം വിളിച്ചോതുന്നതും പരമ്പരാഗത തീർത്ഥാടന പാതയിലെ പുണ്യമലകളായി കണക്കാക്കുന്ന ചക്കിപ്പാറമല, തലപ്പാറമല എന്നിവ മുഖ്യപ്രതിഷ്ഠകളായി കണക്കാക്കുന്ന മലദൈവങ്ങളും ഉപദേവതാ സങ്കൽപ്പത്തിൽ ക്ഷേത്ര സമുച്ചയത്തിൽ തന്നെ കുടികൊള്ളുന്നു.
വാസ്തുവിദ്യ
2018 വരെ, ക്ഷേത്രത്തിന്റെ ഘടന കട്ടയുപയോഗിച്ചുള്ള ചുവരുകളും ഓടു മേഞ്ഞ മേൽക്കൂരയുള്ളതുമായിരുന്നു. പ്രധാന നവീകരണ വേളയിൽ, ചുറ്റമ്പലത്തിന്റെയും ഉപദേവതകളുടെയും ചുവരുകൾ പൂർണ്ണമായും കൃഷ്ണശില (കറുത്ത പ്രകൃതിദത്ത കല്ല്) കൊണ്ടാണ് നിർമ്മിച്ചത്. മേൽക്കൂരകൾ ചെമ്പ് ഷീറ്റുകൾ കൊണ്ട് പൊതിഞ്ഞു.ക്ഷേത്രത്തിൻ്റെ ബലിക്കൽപുര കൊത്തുപണികളോടുകൂടിയ നവഖണ്ഡങ്ങളും ശിൽപചാരുതയാർന്ന വ്യാളീരൂപങ്ങളാലും ആരക്കാലുകളാലും പണിതീർത്തിരിക്കുന്നു.
ആനക്കൊട്ടിലിൻ്റെ തൂണുകൾശിൽപ ഭംഗി തുളുമ്പി നിൽക്കുന്ന വലിയ ദശാവതാരരൂപങ്ങളാലും അനവധി കൊത്തുപണികളാലും പണിതീർത്ത് മ്യൂറൽ പെയിൻറിംഗ് നടത്തിയിരിക്കുന്നു. ക്ഷേത്രങ്ങളിൽ കാണപ്പെടുന്ന പുരാതന ശൈലിയായ ആനപ്പള്ള ശൈലിയിലാണ് ക്ഷേത്രത്തിന്റെ ചുറ്റുമതിൽ നിർമ്മിച്ചിരിക്കുന്നത്.
ഗജമേള
ക്ഷേത്രോത്സവത്തിന്റെ അവസാന ദിവസം കിഴക്കേ പന്തലിൽ  ഗജമേളയും തുടർന്ന്  പ്രസിദ്ധമായ ആനയൂട്ടും നടത്തിവരുന്നു. പഴങ്ങളും മറ്റും ചേർത്ത ചോറുരുളകളാണ് ആനകൾക്ക് നൽകുന്നത്.
മറ്റ് വിശേഷ ദിവസങ്ങൾ
അവലംബം
വർഗ്ഗം:കേരളത്തിലെ ശാസ്താക്ഷേത്രങ്ങൾ
കുമാന ദേശീയോദ്യാനം
യാല ഈസ്റ്റ് നാഷണൽ പാർക്ക് എന്ന അപരനാമത്തിലറിയപ്പെടുന്ന കുമാന ദേശീയോദ്യാനം തെക്കു കിഴക്കൻ ശ്രീലങ്കയിലെ അമ്പര ജില്ലയിലാണ് സ്ഥിതിചെയ്യുന്നത്. 35,664 ഹെക്ടർ വിസ്തീർണ്ണത്തിൽ ഈ ദേശീയോദ്യാനം വ്യാപിച്ചുകിടക്കുന്നു. ഉദ്യാനത്തിന്റെ പടിഞ്ഞാറ് കുമുബുക്കൻ ഓയ നദി അതിരിടുമ്പോൾ തെക്കു കിഴക്കൻഭാഗത്ത് പനാമ സ്ഥിതിചെയ്യുന്നു. 200 ഹെക്ടർ വിസ്തീർണ്ണത്തിൽ കുമാന വില്ലു എന്നറിയപ്പെടുന്ന കണ്ടൽക്കാടുകൾ കാണപ്പെടുന്നു. മേയ്,ജൂൺ എന്നീ മാസങ്ങളിൽ ധാരാളം പക്ഷികൾ കൂട് നിർമ്മിക്കാൻ ഈ ചതുപ്പിലെത്തുന്നു. ദേശാടനപ്പക്ഷികൾക്ക് പേരുകേട്ട പ്രദേശമാണ് കുമാന ദേശീയോദ്യാനം. വാട്ടർ ഫൌൾ (താറാവ്, വാത്ത, അരയന്നം), വേഡിംഗ് ബേർഡ്സ് (കൊറ്റി,കൊക്ക്) എന്നീ ഇനത്തിൽപ്പെട്ട ദേശാടനപക്ഷികളുടെ വലിയ പറ്റങ്ങളെയാണ് ഇവിടെ കണ്ടുവരുന്നത്. ഈ ദേശീയോദ്യാനത്തിൽ അങ്ങിങ്ങായി ധാരാളം കുളങ്ങൾ കാണപ്പെടുന്നു. ഇതിൽ കുടവില വേവ, തുമ്മുല്ല വേവ, കൊറ്റലിൻഡ വേവ എന്നീ ഭാഗങ്ങൾ ധാരാളം വന്യജീവികളുടെ വിഹാരകേന്ദ്രങ്ങളാണ്.
കുമാന പ്രദേശം ബി.സി.മൂന്നാം നൂറ്റാണ്ടിലെ പുരാതന സംസ്കാരവുമായി ബന്ധപ്പെട്ടിരിക്കുന്നു. ബി.സി.ഒന്നാം നൂറ്റാണ്ടിലെയും രണ്ടാം നൂറ്റാണ്ടിലെയും ശിലാലിഖിതങ്ങൾ ഇവിടെ കണ്ടെത്തിയിട്ടുണ്ട്.
1985 മുതൽ 2003 മാർച്ച് വരെ തമിഴ് പുലികളുടെ ആക്രമത്തെ തുടർന്ന് കുമാന ദേശീയോദ്യാനം അടച്ചിട്ടിരുന്നു. അതുകൂടാതെ 2004-ലെ ഇന്ത്യൻ മഹാസമുദ്രഭൂകമ്പവും സുനാമിയും കുമാന ദേശീയോദ്യാനത്തെ സാരമായി ബാധിച്ചു.
കാലാവസ്ഥ
1,300 മില്ലിമീറ്റർ വർഷപാതമാണ് കുമാനയിൽ ലഭിക്കുന്നത്. താപനില 27 ഡിഗ്രി സെൽഷ്യസാണ്.
സസ്യജാലങ്ങൾ
ഈ ദേശീയോദ്യാനത്തിലെ ഈർപ്പം നിറഞ്ഞ പ്രദേശങ്ങൾക്കു ചുറ്റും ട്രോപ്പിക്കൽ തോൺ വനങ്ങൾ കൊണ്ട് നിബിഡമാണ്. ഉദ്യാനത്തിനകത്തെ വനങ്ങളിൽ പഴമൂൺപാല (Manilkara hexandra), കണിക്കൊന്ന (Cassia fistula), മലയത്തി (Bauhinia racemosa), സിലോൺ ചന്ദനമരം (Chloroxylon swietenia), ഉകമരം (Salvadora persica) എന്നീ വൃക്ഷങ്ങളും നിറഞ്ഞുകാണപ്പെടുന്നു. ചക്കരക്കണ്ടൽ, ആപ്പിൾ കണ്ടൽ അഥവാ ബ്ലാത്തിക്കണ്ടൽ (Sonneratia caseolaris), നാരോ ലീഫ് കട്ടെയ്ൽ (Typha angustifolia) എന്നീ ഇനം സസ്യങ്ങൾ കുമാന വില്ലു പ്രദേശങ്ങളിൽ ഏറ്റവും കൂടുതൽ കാണപ്പെടുന്നു. കുമുബുക്കൻ ഓയ നദീതീരത്ത് നീർമരുത് (Terminalia arjuna) ധാരാളമായി കാണപ്പെടുന്നു. ജലസസ്യങ്ങളായ ലുദ് വിജിയ (വാട്ടർ പ്രൈം റോസ്), താമര (Nelumbo nucifera), സുന്ദരി ആമ്പൽ (Nymphaea pubescens) എന്നിവയും ചതുപ്പിൽ കാണപ്പെടുന്നു.
പക്ഷിജന്തുജാലങ്ങൾ
കുമാന ദേശീയോദ്യാനത്തെ ഉൾക്കൊള്ളിച്ചുകൊണ്ട് കുമാന പക്ഷിസങ്കേതം 1938-ൽ പ്രഖ്യാപിക്കപ്പെട്ടു. 255-ൽപരം പക്ഷിവർഗ്ഗങ്ങൾ ഈ ദേശീയോദ്യാനത്തിലുള്ളതായി രേഖപ്പെടുത്തിയിരിക്കുന്നു. കുമാനയിലെ ചതുപ്പുപ്രദേശങ്ങളിൽ 10000ത്തിലധികം ദേശാടനപക്ഷികൾ ഏപ്രിൽ മുതൽ ജൂലായ് മാസങ്ങളിൽ ദേശാടനം നടത്തുന്നു. അപൂർവ്വയിനങ്ങളായ ബ്ലാക്ക് നെക്ക്ഡ് സ്റ്റോർക്ക് (Ephippiorhynchus asiaticus), വയൽനായ്ക്കൻ (Leptoptilos javanicus), ചട്ടുകക്കൊക്കൻ (Platalea leucorodia), പെരുങ്കൊക്കൻ പ്ലോവർ (Esacus recurvirostris) എന്നിവയെ ഇവിടെ സംരക്ഷിക്കപ്പെടുന്നു. വേഡേഴ്സിന്റെ കുടുംബത്തിൽപ്പെട്ട സാൻഡ്പൈപേഴ്സ്, ഖരാദ്രിഡേ എന്നിവ വാട്ടർ ഫൌൾകൾക്കൊപ്പം ഈ പ്രദേശം സന്ദർശിക്കുന്നു. ദേശാടനപക്ഷിയായ മുൾവാലൻ ചുണ്ടൻ കാട (Gallinago stenura") സൈബീരിയയിൽ നിന്ന് 9,000 കിലോമീറ്റർ (5,600 മൈൽ) മുതൽ 11,000 കിലോമീറ്റർ (6,800 മൈൽ) ദൂരം സഞ്ചരിച്ച് ഇവിടെയെത്തുന്നു. പർപ്പിൾ ഹെറോൺ, നൈറ്റ് ഹെറോൺ, എഗ്രെറ്റ്സ്, സ്പോട്ട്-ബിൽഡ് പെലിക്കൻ, ചേരാക്കൊക്കൻ, കുളക്കൊക്ക് (Ardeola grayii), കിന്നരി നീർക്കാക്ക (Phalacrocorax fuscicollis), ചെറിയ നീർക്കാക്ക (Phalacrocorax niger), തീപ്പൊരിക്കണ്ണൻ (Gallicrex cinerea), പട്ടക്കോഴി (Gallinula chloropus), പർപ്പിൾ സ്വാംഫെൻ, കുളക്കോഴി (മുണ്ടക്കോഴി) (Amaurornis phoenicurus), വാലൻ താമരക്കോഴി (Hydrophasianus chirurgus), പവിഴക്കാലി (Himantopus himantopus), ചൂളൻ എരണ്ട (Dendrocygna javanica), മുങ്ങാങ്കോഴി (Tachybaptus ruficollis) ഇവയെല്ലാം വലിയ കൂട്ടങ്ങളായി പറന്നെത്തുന്ന ദേശാടനപക്ഷികളാണ്. മഞ്ഞക്കാലി പച്ചപ്രാവ് (Treron phoenicoptera), കാടുമുഴക്കി (Dicrurus paradiseus), തീക്കാക്ക (Harpactes fasciatus), കള്ളിക്കുയിൽ (Phaenicophaeus leschenaultii), റെഡ് ഫേസെഡ് മാൽക്കോഹ (Phaenicophaeus pyrrhocephalus) എന്നിവ ദേശാടനപക്ഷികളിൽ അപൂർവ്വയിനങ്ങളാണ് .
ശ്രീലങ്കൻ ആന, പുലി, സ്വർണ്ണ കുറുനരി, മീൻ പിടിയൻ പൂച്ച, കാട്ടുപന്നി, യൂറോപ്യൻ ഓട്ടർ തുടങ്ങിയ സസ്തനികളും ഇവിടെയുണ്ട്. പച്ചക്കടലാമ (Chelonia mydas), ലോഗ്ഗെർഹെഡ് സീ ടർട്ടിൽ (Caretta caretta), ഒലീവ് റിഡ്‌ലി കടലാമ (Lepidochelys olivacea) എന്നീ മൂന്ന് വർഗ്ഗത്തിൽപ്പെട്ട ആമകളെ ഈ ഉദ്യാനത്തിൽ കാണപ്പെടുന്നു. ഇന്ത്യൻ ഫ്ലാപ്പ് ഷെൽ ടർട്ടിൽ (Lissemys punctata), കാരാമ (Melanochelys trijuga), മഗ്ഗർ ക്രൊക്കോഡൈൽ (Crocodylus palustris) എന്നിവയും ഈ ഉദ്യാനത്തിലെ ജൈവവൈവിധ്യത്തിൽപ്പെടുന്നതാണ്.
വിനോദസഞ്ചാരം
കുമാന ദേശീയോദ്യാനത്തിന്റെ പ്രവേശനകവാടത്തിലേയ്ക്കുള്ള വഴി പനാമയിലൂടെയാണ്. പനാമയുടെ തെക്ക് നിന്ന് 22 കിലോമീറ്റർ അകലെയുള്ള ഒകാൻടയിലാണ് ദേശീയോദ്യാനത്തിന്റെ ഓഫീസ് സ്ഥിതിചെയ്യുന്നത്. പ്രമുഖ തീർത്ഥാടന ക്ഷേത്രമായ കാറ്റരാഗമ യിലേയ്ക്കുപോകുന്ന മാർഗ്ഗ മധ്യേയാണ് കുമാന ദേശീയോദ്യാനം. തമിഴരും സിംഹളരും ഇവിടെ തീർത്ഥാടനം നടത്തുന്നുണ്ട്. .
അവലംബം
വർഗ്ഗം:ശ്രീലങ്കയിലെ ദേശീയോദ്യാനങ്ങൾ
സാക്സണി-അൻഹാൾട്ട്
ഒരു ജർമ്മൻ സംസ്ഥാനമാണ് സാക്സണി-അൻഹാൾട്ട്. 20,447 ചതുരശ്ര കിലോമീറ്ററാണ് വിസ്തൃതിയും 2.23 മില്ല്യൺ ജനസംഖ്യയുമുള്ള സാക്സണി-അൻഹാൾട്ട് വലിപ്പത്തിൽ എട്ടാം സ്ഥാനത്തും ജനസംഖ്യയിൽ പത്താം സ്ഥാനത്തുമുള്ള സംസ്ഥാനമാണ്. ലോവർ സാക്സണി, ബ്രാൻഡൻബർഗ്, സാക്സണി, തുറിഞ്ചിയ എന്നീ സംസ്ഥാനങ്ങളാൽ ചുറ്റപ്പെട്ടിരിക്കുന്നു. ചരിത്രപ്രാധാന്യമുള്ള മാഗ്‌ഡെബുർഗ് ആണ് സാക്സണി-അൻഹാൾട്ടിന്റെ തലസ്ഥാനം.
അവലംബം
വർഗ്ഗം:ജർമ്മനിയിലെ സംസ്ഥാനങ്ങൾ
കുഴന്തൈ ഫ്രാൻസിസ്
ഇന്ത്യക്കാരനായ സാമൂഹ്യ പ്രവർത്തകനാണ് കുഴന്തൈ ഫ്രാൻസിസ്. തമിഴ്‌നാട്ടിലെ കൃഷ്ണഗിരി ആസ്ഥാനമാക്കി പ്രവർത്തിക്കുന്ന ഇന്റഗ്രേറ്റഡ് വില്ലേജ് ഡെവലപ്പ്‌മെന്റ് പ്രോഗ്രാം (ഐ.വി.ഡി.പി.) എന്ന എൻ.ജി.ഒ. പദ്ധതിയുടെ ഡയറക്ടറാണ് ഇദ്ദേഹം. 2012 -ലെ ഏഷ്യൻ നൊബേൽ സമ്മാനം എന്നറിയപ്പെടുന്ന റമോൺ മാഗ്സസെ അവാർഡ് ലഭിച്ചു. തമിഴ്‌നാട്ടിൽ കൃഷ്ണഗിരി, ധർമപുരി പ്രദേശങ്ങളിലെ ഗ്രാമീണസ്ത്രീകളെ സാമ്പത്തികമായി ശാക്തീകരിക്കാൻ നടത്തിയ പ്രവർത്തനങ്ങളാണ് ഫ്രാൻസിസിനെ മഗ്‌സസെ പുരസ്‌കാരത്തിനർഹനാക്കിയത്.
അവലംബം
വർഗ്ഗം:സാമൂഹ്യപ്രവർത്തകർ വർഗ്ഗം:മാഗ്സസെ പുരസ്കാരം ലഭിച്ചവർ വർഗ്ഗം:1946-ൽ ജനിച്ചവർ
നൂൽപ്പരുത്തി
ഇന്ത്യ മുഴുവൻ കൃഷി ചെയ്യുന്ന ഒരിനം പരുത്തിയാണ് കുരുപ്പരുത്തി, പഞ്ഞിപ്പരുത്തി എന്നെല്ലാമറിയപ്പെടുന്ന നൂൽപ്പരുത്തി. . 2.5 മീറ്റർ വരെ ഉയരം വയ്ക്കുന്ന ഈ സസ്യം പലവിധ ഔഷധഗുണങ്ങളുള്ള ഒരു ചെടിയാണ്. ആഫ്രിക്കൻ വംശജനാണ്. ഹോമിയോപ്പതിയിലും ഇത് മരുന്നുണ്ടാക്കാൻ ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:മാൽവേസീ
അവകലജം
വാസ്തവികസംഖ്യകൾ ( real numbers) മൂല്യമായി എടുക്കുന്ന ചരത്തിന്റെ ( variable) ഒരു ഫലനം ( function)  ഉണ്ടെന്നു കരുതുക. ഈ ഫലനത്തിലേയ്ക്ക് ഓരോ സംഖ്യ ഇൻപുട്ട് കൊടുക്കുമ്പോളും മറ്റൊരു സംഖ്യ ഔട്ട്പുട്ട് ആയി തിരിച്ചുകിട്ടുന്നു. വേറൊരു തരത്തിൽ പറഞ്ഞാൽ ഇൻപുട്ട് മാറും തോറും ഫലനത്തിന്റെ ഔട്ട്പുട്ടും മാറുന്നു. ഇൻപുട്ടിൽ ഉള്ള ഓരോ ചെറിയ മാറ്റത്തിനനുസരിച്ച് ഒരു ഫലനത്തിന്റെ ഔട്ട്പുട്ടിൽ എന്തുമാത്രം മാറ്റമുണ്ടാകുന്നു എന്ന വിലയാണ് ആ ഫലനത്തിന്റെ അവകലജം.( derivative).
ഉദാഹരണത്തിന് ചലിച്ചുകൊണ്ടിരിയ്ക്കുന്ന ഒരു വസ്തുവിന്റെ ഒരു വസ്തുവിന്റെ സ്ഥാനം (position) സമയത്തിനനുസരിച്ച് മാറിക്കൊണ്ടിരിയ്ക്കുന്നു. ഇവിടെ സമയത്തിന്റെ ഒരു ഫലനമാണ് സ്ഥാനം എന്ന് പറയാം. ഇനി സമയത്തിലുള്ള ഓരോ ചെറിയ വ്യത്യാസത്തിനും സ്ഥാനത്തിൽ എന്തു വ്യത്യാസം വരുന്നുണ്ടെന്നു നമുക്കു കണക്കാക്കാം. (എങ്ങനെ എന്നത് പിന്നീട് കാണാം). ഈ വ്യത്യാസത്തെയാണ് വസ്തുവിന്റെ പ്രവേഗം ( velocity) എന്ന് വിളിയ്ക്കുന്നത്. (പൊതുവെ സംസാരഭാഷയിലെ വേഗത / സ്പീഡ് എന്നതിന്റെ ഭൗതികശാസ്ത്രത്തിലെ കുറച്ചുകൂടി കൃത്യതയാർന്ന ഒരു നിർവചനമാണ് പ്രവേഗം. വേഗതയ്ക്ക് ദിശയില്ല, പ്രവേഗത്തിന് ഒരു നിശ്ചിത ദിശയുണ്ട്). ഇവിടെ ഒരു കാര്യം ശ്രദ്ധിക്കാനുള്ളത് പൊതുവേ പറയുമ്പോൾ പ്രവേഗം എപ്പോഴും സ്ഥിരമായിരിയ്ക്കണം എന്നില്ല. അതായത് പ്രവേഗവും സമയത്തിന്റെ ഒരു ഫലനമായി കണക്കാക്കാം. അതായത് ഒരു ഫലനത്തിന്റെ അവകലജം മറ്റൊരു ഫലനം ആയിരിയ്ക്കും.
ഒരു ചരത്തെ അടിസ്ഥാനമായുള്ള ഒരു ഫലനത്തിന്റെ ഗ്രാഫിലെ ഒരു ബിന്ദുവിലൂടെ ആ ഫലനത്തിന് ഒരു സ്പർശരേഖ ( tangent) വരച്ചാൽ അതിന്റെ  ആനതിയും ( slope) ആ ഫലനത്തിന്റെ അതേ ബിന്ദുവിലെ അവകലജത്തിന്റ വിലയും തുല്യമായിരിയ്ക്കും. ഒരു ഫലനത്തിലെ ഓരോ ബിന്ദുവിലും വെച്ച് ഫലനത്തിന്റെ ഔട്ട്പുട്ട് വില എത്രമാത്രം മാറുന്നു എന്നുള്ളതിന്റെ വിലയാണ് അവകലജം. അതിനാൽ അവകലജത്തെ ഒരു ഫലനത്തിന്റെ ഒരോ ബിന്ദുവിലെയും തൽസ്ഥലമാറ്റത്തിന്റെ നിരക്ക് എന്നും വിശേഷിപ്പിയ്ക്കാറുണ്ട്.
അവകലജം കണ്ടുപിടിയ്ക്കുന്ന പ്രക്രിയയാണ് അവകലനം (differentiation).
ഇനി ഫലനത്തിന്റെ മേൽപ്പറഞ്ഞ നിർവചനത്തെ വിപുലീകരിയ്ക്കാം. ഫലനം ഒരു ചരത്തിന്റെ തന്നെ ആകണമെന്നില്ല. വാസ്തവികസംഖ്യകൾ വിലകളായി എടുക്കുന്ന പല ചരങ്ങളുടെയും ആകാം. ഇത്തരം ഫലനങ്ങളുടെ അവകലജം കണക്കാക്കുമ്പോൾ ഓരോ ചരത്തെയായി പ്രത്യേകം എടുത്തു അവകലനം ചെയ്യേണ്ടിവരും. ഓരോ ബിന്ദുവിലും ഈ ഭാഗിക അവകലനം ( partial differentiation) ചെയ്തുകിട്ടുന്ന വിലകൾ ഒരു സംഖ്യ ആകില്ല, പകരം ഒരു സദിശം അഥവാ വെക്റ്റർ ആകും. ഇതിനെ ഗ്രേഡിയന്റ് വെക്റ്റർ എന്ന് വിളിയ്ക്കുന്നു.
അവകലനം
അവകലജം കണ്ടുപിടിയ്ക്കുന്ന പ്രക്രിയയാണ് അവകലനം (differentiation).
y = f(x)
എന്ന
കുറിച്ചിലക്കോട്
കേരളത്തിലെ എറണാകുളം ജില്ലയിൽ കൂവപ്പടി ഗ്രാമപഞ്ചായത്തിലുള്ള ഒരു ഗ്രാമമാണ് കുറിച്ചിലക്കോട്. കുറുപ്പംപടി നിന്ന് 9 കിലോമീറ്റർ അകലെയാണ് കുറിച്ചിലക്കോട് സ്ഥിതിചെയ്യുന്നത്. കോടനാട് ആനകൊട്ടിലിനടുത്താണ് ഈ ഗ്രാമം സ്ഥിതിചെയ്യുന്നത്. കോടനാട് പോലീസ് സ്റ്റേഷനും കോടനാട് വില്ലേജ് ഓഫീസും ഇവിടെയാണ് സ്ഥിതിചെയ്യുന്നത്.
അവകലജം
അവകലനം
x
കുറിച്ചിലക്കോട്
റോഡുകൾ
കുറിച്ചിലക്കോട്-കീഴില്ലം റോഡ്, വല്ലം-ആലാട്ടുചിറ റോഡ് എന്നിവയാണ് ഇതിലൂടെ കടന്നുപോകുന്ന പ്രധാന റോഡുകൾ. ഈ രണ്ട് റോഡുകളും ഇവിടെ സംഗമിക്കുന്നു.
അവകലജം
അവകലനം
'ന്റെ ഫലനത്തിൽ
കുറിച്ചിലക്കോട്
അവലംബങ്ങൾ
വർഗ്ഗം:എറണാകുളം ജില്ലയിലെ ഗ്രാമങ്ങൾ
അവകലജം
അവകലനം
'നു അനുസരിച്ച
y
മാറുന്ന നിരക്കാണ്
f
ന്റെ അവകലജം.
ഉം
ഉം വാസ്തവികസംഖ്യകൾ ആണെങ്കിൽ അവയെ ഒരു ആരേഖത്തിൽ(graph) വരച്ചാൽ കിട്ടുന്ന നിഷ്കോണവക്രത്തിന്റെ ഓരോ ബിന്ദുവിലുമുള്ള ആനതിയാണ് (slope) ആ ബിന്ദുവിലെ
അവകലജവില.
ഒരു രേഖീയഫലനം (linear function) ആണെങ്കിൽ
'ന്റെ അവകലജം എല്ലാ ബിന്ദുവിലും സ്ഥിരമായിരിയ്ക്കും. പൊതുവേ
നോറ്റെഷൻ
രണ്ടുതരം ചിഹ്നങ്ങൾ വഴി അവകലജത്തെ രേഖപ്പെടുത്താറുണ്ട്. ലെയ്‌ബ്‌നിസ് നോറ്റെഷൻ :
x
dx
ആണെന്ന് കരുതിയാൽ
'നെ അപേക്ഷിച്ച്
y
'ടെ (അല്ലെങ്കിൽ
f
'ന്റെ) അവകലജത്തെ ഇങ്ങനെ രേഖപ്പെടുത്തുന്നു. ഇവിടെ അവകലജം രണ്ടു അതിസൂക്ഷ്മവിലകളുടെ അംശബന്ധം ആണെന്ന് സൂചന (യഥാർത്ഥത്തിൽ ഇതൊരു അംശബന്ധം അല്ല എന്നോർക്കുക. ഇതൊരു നോറ്റെഷൻ മാത്രമാണ്. മുകളിലും താഴെയുമുള്ള d വെട്ടിക്കളയാൻ പാടില്ല.)
ലഗ്രാഞ്ഞെ നോറ്റെഷൻ :
'ന്റെ) അവകലജത്തെ
f'(x)
എന്ന് രേഖപ്പെടുത്തുന്നു.
നിർവചനം
y = f(x)
x
'ന്റെ ഫലനത്തിന്റെ അവകലജം താഴെക്കൊടുത്തിട്ടുള്ളതാണ്.
സാധാരണഭാഷയിൽ ഈ സൂത്രവാക്യത്തെ ഇങ്ങനെ വിശദീകരിയ്ക്കാം. ഇൻപുട്ട് വിലകളുടെ ചെറിയ മാറ്റത്തിനനുസരിച്ച് ഒരു ഫലനത്തിന്റെ ഔട്ട്പുട്ട് വിലയിൽ ഉണ്ടാകുന്ന മാറ്റത്തിന്റെ നിരക്കാണ് അവകലജം എന്ന് മുകളിൽ പറഞ്ഞല്ലോ.
ഇൻപുട്ട് വിലകൾ ആണ്
എന്നതുകൊണ്ട് സൂചിപ്പിയ്ക്കുന്നത്.
ലും അല്പം മാറിയ ലും ഉള്ള ഫലനത്തിന്റ ഔട്ട്പുട്ട് വിലകൾ ആണ് യഥാക്രമം
ഉം
f
ഉം.
അവയുടെ വ്യത്യാസം
f - f(x)
.
ഇനി ഇതിന്റെ ലിമിറ്റ് എടുക്കുക. അതായത് അതിസൂക്ഷ്മമായ \Delta x എത്ര കുറയ്ക്കാമോ അത്രയ്ക്കും കുറയ്ക്കുക. ഈ പറയുന്ന പ്രസ്താവനയുടെ ഗണിതരൂപമാണ് എന്നത്.
ഉദാഹരണം:
എന്ന ഫലനം എടുക്കുക. ഇതിന്റെ a എന്ന വിലയ്ക്കുള്ള അവകലജം മുകളിൽ പറഞ്ഞ ലിമിറ്റ് ഉപയോഗിച്ചുള്ള സൂത്രവാക്യം ഉപയോഗിച്ച് കണ്ടെത്താൻ ശ്രമിയ്ക്കാം.
അനുസ്യൂതിയും അവകലനതയും (ഡിഫറെൻഷ്യബിലിറ്റി)
x
ന്റെ എല്ലാ വിലകൾക്കും ഈ ലിമിറ്റ് വില കണ്ടുപിടിയ്ക്കാൻ പറ്റണം എന്നില്ല. അങ്ങനെ പറ്റുമെങ്കിൽ
എന്ന ഫലനത്തിന് അവകലനത (ഡിഫറെൻഷ്യബിൾ ( differentiable)) പറയുന്നു. അവകലനത ഇല്ലാത്ത ഒരു ഫലനത്തിന്റെ ഉദാഹരണമാണ് സ്റ്റെപ് ഫലനം. ഉദാഹരണത്തിന്
a
എന്ന ബിന്ദുവിൽ വെച്ച് പെട്ടെന്ന് വില മാറുന്ന (ഇതാണ് സ്റ്റെപ്) സ്റ്റെപ് ഫലനത്തെ വലതുവശത്ത് വരച്ചിരിയ്ക്കുന്ന ആരേഖത്തിൽ കാണിച്ചിരിയ്ക്കുന്ന.
എന്ന ബിന്ദുവിൽ ഫലനം അനുസ്യൂതം (continuous) അല്ല. തൽഫലമായി
എന്ന ബിന്ദുവിലൂടെ ഇതിന്റെ ആരേഖത്തിന് ഒരു ആനതി വരയ്ക്കാൻ സാധ്യമല്ല. ഒരു ഫലനത്തിന് അവകലനത ഉണ്ടാകണമെങ്കിൽ അത് അനുസ്യൂതം ആയിരിയ്ക്കണം. എന്നാൽ അനുസ്യൂതം ആയിരുന്നതുകൊണ്ടു മാത്രം ഒരു ഫലനത്തിന് അവകലനത ഉണ്ടാകണമെന്നില്ല. കേവലവിലകളുടെ ഫലനം (y = |x|) ശ്രദ്ധിയ്ക്കുക. ഇത് അനുസ്യൂതം ആണ്. എന്നാൽ 0 എന്ന
വിലയിൽ വച്ച് ഫലനത്തിന് ഒരു 'ഒടിവ്' സംഭവിയ്ക്കുന്നത് കാണുക. ഈ ബിന്ദുവിൽ ഇതിന്റെ ആനതി കണ്ടുപിടിയ്ക്കാൻ ശ്രമിച്ചാൽ നമുക്ക് രണ്ടു വിലകൾ കിട്ടും. ഇടത്തുനിന്നും ആനതിയുടെ ലിമിറ്റ് (ആനതിയുടെ ലിമിറ്റ് ആണല്ലോ അവകലജം) കണ്ടുപിടിയ്ക്കാൻ ശ്രമിച്ചാൽ കിട്ടുന്ന അതേ വിലയല്ല വലത്തുനിന്നും കണ്ടുപിടിയ്ക്കാൻ ശ്രമിച്ചാൽ കിട്ടുന്നത്. അതായത് ഈ ബിന്ദുവിൽ ഈ ഫലനത്തിന് അവകലനത ഇല്ല എന്നർത്ഥം.
ചില സാധാരണ ഫലങ്ങളുടെ അവകലജങ്ങൾ
r ഒരു വാസ്തവികസംഖ്യ യാണെങ്കിൽ,
ഉദാഹരണത്തിന്, ആണെങ്കിൽ,
പല ഫലനങ്ങൾ ചേർന്നുള്ള സൂത്രവാക്യങ്ങളുടെ അവകലജം
പല സന്ദർഭങ്ങളിലും നമുക്ക് സങ്കീർണമായ ഫലനങ്ങളുടെ അവകലജം കണ്ടുപിടിയ്ക്കേണ്ടി വരും. അവയെ ഒന്നിലേറെ ഫലനങ്ങളുടെ സംയോഗം ആക്കി എഴുതിയാൽ താഴെകൊടുത്തിരിയ്ക്കുന്ന നിയമങ്ങൾ വഴി അവയുടെ അവകലജം കണ്ടുപിടിയ്ക്കാൻ.
ഒരു സ്ഥിരവിലയുടെ ആരേഖം എപ്പോഴും തിരശ്ചീന രേഖ ആയിരിയ്ക്കും. ഇതിന്റ ആനതി 0 ആണല്ലോ.
, സ്ഥിരവില നിയമം മൂലം. അതുകൊണ്ട്
പുറംകണ്ണികൾ
വർഗ്ഗം:കലനം വർഗ്ഗം:ഗണിതം
ബ്ലിത്ത്സ് ട്രഗോപാൻ
കാട വർഗത്തിൽ പെടുന്ന ഒരു മനോഹരപക്ഷിയാണ് ബ്ലിത്ത്സ് ട്രഗോപാൻ. നാഗാലാൻറാണ് ഇവയെ സംസ്ഥാന പക്ഷിയാക്കിയിരിക്കുന്നത്. ഇന്ത്യയിൽ നാഗാലാൻറിലാണ് ഇവ കാണപ്പെടുന്നത്. അപൂർവമായ ഈ കാട്ടുപക്ഷി ഇന്ന് കടുത്ത വംശനാശത്തിന്റെ വക്കിലാണ്. അതിനുകാരണം ഇവയുടെ അതിമനോഹരമായ വർണഭംഗി തന്നെയാണ്. ഇവയിൽ ആൺപക്ഷിക്കാണ് ഭംഗി കൂടുതൽ.നമ്മുടെ കാട്ടുകോഴിയുടെ വലിപ്പമുള്ള ഇവ നിലത്ത് നടന്നാണ് ഇരതേടുന്നത്. മിശ്രഭുക്കുകളായ ഇവ വിശ്രമിക്കാൻ മരക്കൊമ്പുകൾ ഉപയോഗിക്കാറുണ്ട്. കുറ്റിക്കാടുകളിലോ പാറയിടുക്കുകളിലോ ആണ് മുട്ടയിടുന്നതും കുഞ്ഞിനെ വിരിയിക്കുന്നതും.
അവലംബങ്ങൾ
വർഗ്ഗം:ഭൂട്ടാനിലെ പക്ഷികൾ വർഗ്ഗം:മ്യാൻമറിലെ പക്ഷികൾ
കാസു ബ്രഹ്മാനന്ദ റെഡ്ഡി ദേശീയോദ്യാനം
കസു ബ്രഹ്മാനന്ദ റെഡ്ഡി ദേശീയോദ്യാനം ചിരൻ ഫോർട്ട് പാലസ് ദേശീയോദ്യാനം എന്ന പേരിലും അറിയപ്പെടുന്ന 390 ഏക്കർ വിസ്തൃതിയുള്ള ഈ ദേശീയോദ്യാനം ഇന്ത്യയിലെ ഒരു സംസ്ഥാനമായ തെലംഗാണയുടെ തലസ്ഥാന നഗരമായ ഹൈദരാബാദിലെ ജൂബിലി കുന്നുകളിലാണ് സ്ഥിതിചെയ്യുന്നത്. മുൻ മുഖ്യമന്ത്രിയായിരുന്ന കസു ബ്രഹ്മാനന്ദ റെഡ്ഡിയുടെ പേരിൽ നിന്നാണ് ഈ ദേശീയോദ്യാനത്തിന് ഈ പേർ ലഭിച്ചത്. 1998-ൽ കേന്ദ്രഗവൺമെന്റിൽ നിന്നും അനുമതി ലഭിച്ചതിനുശേഷമാണ് ആന്ധ്രപ്രദേശ് സംസ്ഥാന ഗവൺമെന്റ് ഇത് ഒരു ദേശീയോദ്യാനമായി പ്രഖ്യാപിച്ചത്. ജൂബിലി കുന്നുകളുടെ മധ്യത്തിൽ സ്ഥിതിചെയ്യുന്ന ഈ ദേശീയോദ്യാനത്തിൽ മയിലും മറ്റ് അനേകം മൃഗങ്ങളും കാണപ്പെടുന്നു. ഈ ദേശീയോദ്യാനത്തിലെ 56 ഹെക്ടർ പ്രദേശത്തുമാത്രമേ സന്ദർശകർക്ക് പ്രവേശനമുള്ളൂ.
ചരിത്രം
1940-ൽ ആണ് ചിരൻ പാലസ് നിർമ്മിക്കപ്പെട്ടത്. രാജകുമാരൻ മുഖറം ജാ ആണ് 400 ഏക്കർ പ്രദേശം കൊട്ടാര നിർമ്മിതിയ്ക്കായി നല്കിയത്. 1967 -ൽ ഇതിന്റെ ഉദ്ഘാടനകർമ്മം നിർവ്വഹിച്ചത് അദ്ദേഹത്തിന്റെ പിതാവായ രാജാവ് ആസാം ജാ ആണ്. ചിരൻ പാലസ് കൂടാതെ പാറക്കുന്നിലെ മോർ ബംഗ്ലാവ്, ഗോൾ ബംഗ്ലാവ്, ആന, കുതിര, കന്നുകാലികൾ എന്നിവയ്ക്കുള്ള താമസസൗകര്യങ്ങൾ, മോട്ടോർ ഖാന, വലിയ യന്ത്രസാമഗ്രികളുടെ പണിശാല, പെട്രോൾ പമ്പ്, ധാരാളം ഔട്ട് ഹൗസുകൾ, രണ്ട് കിണറുകൾ, രണ്ട് ജലസംഭരണികൾ എന്നിവയും ഇവിടെ കാണപ്പെടുന്നു.
പാർക്ക്
തിരക്കേറിയ നഗര ജീവിതത്തിനിടയിൽ പാർക്ക് മികച്ച  പരിസ്ഥിതിയും നൽകുന്നു. പാർക്കിൽ 600 ഓളം സസ്യജാലങ്ങളും 140 തരം പക്ഷികളും 30 വ്യത്യസ്ത തരം ചിത്രശലഭങ്ങളും ഉരഗങ്ങളും കാണപ്പെടുന്നു.പാങ്കോലിൻ, ചെറിയ ഇന്ത്യൻ സിവെറ്റ്, മയിൽ , കാട്ടുപൂച്ച , പോർക്കുപ്പൈൻസ് എന്നിവ ഇവിടുത്തെ പ്രധാന ആകർഷണങ്ങളാണ്. പാർക്കിന് വേണ്ടത്ര ജലസംഭരണികളുണ്ട്. സസ്യങ്ങൾക്ക് വേണ്ടത്ര ഈർപ്പം നൽകുകയും, പക്ഷികളുടെയും ചെറിയ മൃഗങ്ങളുടെയും ദാഹം ശമിപ്പിക്കുകയും ചെയ്യുന്നു.
പുറത്തേയ്ക്കുള്ള കണ്ണികൾ
http://kbrnp.com/
വർഗ്ഗം:ഇന്ത്യയിലെ ദേശീയോദ്യാനങ്ങൾ
കുഞ്ഞിത്തൈ
എറണാകുളം ജില്ലയിലെ പറവൂർ താലൂക്കിലെ വടക്കേക്കര പഞ്ചായത്തിലെ ഒരു ചെറിയ ഗ്രാമം ആണ് കുഞ്ഞിത്തൈ. പെരിയാർ നദി കുഞ്ഞിത്തൈയുടെ തെക്ക് വശത്ത് കൂടി വന്ന് പടിഞ്ഞാറ് ഭാഗത്ത് കൂടി വടക്ക് മാല്യങ്കര ഭാഗത്തേക്ക് ഒഴുകി പോകുന്നു. പെരിയാറിന്റെ ഒരു കൈവഴി കുഞ്ഞിത്തൈയുടെ വടക്ക് വശത്ത് കൂടി ഒഴുകി പോകുന്നത് മേൽ പറഞ്ഞ പെരിയാറുമായി വടക്ക് പടിഞ്ഞാറേ ഭാഗത്ത് വച്ച് സന്ധിക്കുന്നു. കിഴക്ക് മാച്ചാംതുരുത്ത് പാല്യതുരുത്ത് എന്നീ കരകളും, വടക്ക് ചെട്ടിക്കാട്, വാവക്കാട് എന്നീ കരകളും, പടിഞ്ഞാറ് പള്ളിപ്പുറം എന്ന കരയും തെക്ക് പട്ടണം എന്ന കരയും ആണ് കുഞ്ഞിത്തൈയുടെ അതിർത്തികൾ. മത്സ്യബന്ധനവുമായി ബന്ധപ്പെട്ട ജോലികളാണ് ഭൂരിഭാഗം ആളുകളും ചെയ്യുന്നത്. ഫിഷിംഗ് ബോട്ട് നിർമ്മാണ മേഖലയിൽ കുഞ്ഞിത്തൈ ഗണ്യമായ സംഭാവനവകൾ നൽകി പോരുന്നു. മുപ്പതോളം ബോട്ട് നിർമ്മാണ ശാലകൾ കുഞ്ഞിത്തൈയിൽ സ്ഥിതി ചെയ്യുന്നു. ഏകദേശം രണ്ടായിരത്തോളം ആളുകൾ ഈ മുപ്പത് ബോട്ട് നിർമ്മാണശാലകളിലായി ജോലി ചെയ്യുന്നുണ്ട് എന്നാണു ഏകദേശ കണക്ക്.
നാനാ ജാതി മതസ്ഥർ തിങ്ങിക്കഴിയുന്ന പ്രദേശം ആണ് കുഞ്ഞിത്തൈ. ഹിന്ദുക്കളും ക്രിസ്ത്യാനികളും മുസ്ലീംങ്ങളും ജാതിഭേദങ്ങൾ ഇല്ലാതെ സഹോദരങ്ങളെ പോലെ കഴിയുന്ന ഒരു പ്രദേശം. എസ് എൻ എൽ പി സ്കൂൾ, ആംഗ്ലോ ഇന്ത്യൻ എൽ പി സ്കൂൾ എന്നിങ്ങനെ രണ്ടു സ്കൂളുകളും ഇവിടെ സ്ഥിതി ചെയ്യുന്നു. ഏകദേശം രണ്ടായിരത്തോളം ഭവനങ്ങൾ ഇവിടെ സ്ഥിതി ചെയ്യുന്നു.
സെ. ഫ്രാൻസിസ് സേവ്യാർ ചർച്ച്, ശ്രീ ബാല സുബ്രഹ്മണ്യ ക്ഷേത്രം, കുഞ്ഞിത്തൈ ജുമാ മസ്ജിദ് എന്നിവ ഇവിടത്തെ പ്രധാന ആരാധനാലയങ്ങൾ ആണ്.
ബാച്ചിലർ ഓഫ് ടെക്നോളജി
ബാച്ചിലർ ഓഫ് ടെക്നോളജി മൂന്നു വർഷവും അല്ലെങ്കിൽ നാലു വർഷവും പൂർത്തിയാക്കിയശേഷം ടെക്നോളജിയിൽ ബിരുദം. ഇതൊരു പ്രൊഫഷണൽ ഡിഗ്രി ആണ്. സാധാരണയായി ബി.ടെക് എന്ന ചുരുക്കപ്പേരാണ് ബാച്ചിലർ ഓഫ് ടെക്നോളജി അറിയപ്പെടുന്നത്. അംഗീകൃത സർവകലാശാല അല്ലെങ്കിൽ അക്രഡിറ്റഡ് യൂണിവേഴ്സിറ്റി തല സ്ഥാപനങ്ങളിൽ പഠനം നടത്തുന്ന പ്രോഗ്രാം. ബി.ടെക് വൈദഗ്ദ്ധ്യം നേടിയ പഠനമാണ്. കോമൺവെൽത്ത് ഓഫ് നേഷൻസ്, യുണൈറ്റഡ് സ്റ്റേറ്റ്സ്, മറ്റിടങ്ങളിൽ ഈ ബിരുദം അംഗീകാരം ലഭിച്ചിട്ടുണ്ട്.
ഇന്ത്യ
ഇന്ത്യയിൽ, ബാച്ചിലേഴ്സ് ഓഫ് ടെക്നോളജി എഞ്ചിനീയറിംഗ്:
ഇന്ത്യയിൽ നിലവിൽ ബി.ടെക് പഠനം റെഗുലർ കോഴ്സുകളും പാർട്ട് ടൈം കോഴ്സുകളും എന്ന നിലയിലും ചെയ്യാൻ സാധിക്കും.
പുറം കണ്ണികൾ
വർഗ്ഗം:അക്കാദമിക_ബിരുദങ്ങൾ
ലക്ഷ്മിക്കുട്ടി അമ്മ
200px|right|thumb|ലക്ഷ്മിക്കുട്ടി അമ്മ ഇന്ത്യയിലെ കേരളത്തിലെ തിരുവനന്തപുരത്തുള്ള കല്ലാർ വനമേഖലയിൽ നിന്നുള്ള ഒരു ആദിവാസി സ്ത്രീയാണ് ലക്ഷ്മിക്കുട്ടി അമ്മ. ലക്ഷ്മിക്കുട്ടി അമ്മയെ രാജ്യം 2018-ൽ പത്മശ്രീ പുരസ്കാരം നൽകി ആദരിച്ചു. നാട്ടുവൈദ്യ ചികിത്സയിൽ വിദേശ രാജ്യങ്ങളിൽ ഇവർ പ്രസിദ്ധയാണ്. ഉഗ്രവിഷം തീണ്ടിയ 200 ഓളം പേരെ ഈ കാലത്തിനിടയ്ക്ക് ലക്ഷ്മിക്കുട്ടി അമ്മ ജീവിതത്തിലേക്ക് മടക്കിക്കൊണ്ടുവന്നിട്ടുണ്ട്. വിഷചികിത്സയിലെ ഈ പ്രാഗല്ഭ്യത്തിന് 1995-ൽ സംസ്ഥാന സർക്കാർ വൈദ്യരത്നം പുരസ്കാരം നൽകി ആദരിച്ചിരുന്നു. സ്വദേശികൾ മാത്രമല്ല, വിദേശത്തുനിന്നും നിരവധി പേർ ലക്ഷ്മിക്കുട്ടിയുടെ നാട്ടറിവ് പഠിക്കാൻ മൊട്ടന്മൂട് കോളനിയിലേക്ക് എത്താറുണ്ട്. ഫോൿലോർ അക്കാദമിയിലെ വിസിറ്റിംഗ് പ്രൊഫസർ കൂടിയാണ് സംസ്കൃതവും ഹിന്ദിയും ഇംഗ്ലീഷുമെല്ലാം അറിയുന്ന ഈ എട്ടാം ക്ലാസുകാരി ലക്ഷ്മിക്കുട്ടി അമ്മ.
പ്രധാനമന്ത്രി നരേന്ദ്ര മോദി തന്റെ പ്രതിമാസ മൻ കി ബാത്ത് റേഡിയോ പരിപാടിയിൽ ലക്ഷ്മിക്കുട്ടി നൽകിയ സംഭാവനകളെക്കുറിച്ച് സംസാരിച്ചു. ആളുകൾ അവരെ ‘വനമുത്തശ്ശി’ എന്നാണ് വിളിക്കുന്നത്. കൂടാതെ അവർ തെക്കൻ സംസ്ഥാനങ്ങളിലെ വിവിധ സ്ഥാപനങ്ങളിൽ നാട്ടു വൈദ്യത്തെക്കുറിച്ച് പ്രഭാഷണങ്ങൾ നടത്തുന്നു.
ജീവിതരേഖ
ആദിവാസി മൂപ്പനായിരുന്ന ശീതങ്കൻ ചാത്താടി കാണിയുടേയും വയറ്റാട്ടിയായിരുന്ന കുഞ്ചുത്തേവിയുടേയും മകളായി 1944-ൽ തിരുവനന്തപുരം കല്ലാറിലുള്ള മൊട്ടമൂട് ആദിവാസി ഗ്രാമത്തിൽ ജനിച്ചു. 6 വയസ്സുള്ളപ്പോൾ അച്ഛൻ മരിച്ചു. 4 മക്കളേയും പഠിപ്പിച്ചത് അമ്മയാണ്. ആദ്യമായി സ്കൂൾ വിദ്യാഭ്യാസം ലഭിച്ച ഊരിലെ പെൺകുട്ടി ലക്ഷ്മിക്കുട്ടിയായിരുന്നു. 5 ക്ലാസ് വരെ വിതുരയിലും 8 വരെ കല്ലാറിലും പഠിച്ചു. സംസ്കൃതവും ഹിന്ദിയും അഭ്യസിച്ചു. 1959 ൽ അമ്മാവന്റെ മകനായ മാത്തൻ കാണിയെ വിവാഹം ചെയ്തു. ധരണീന്ദ്രൻ ( 2005 -ൽ കാട്ടാനയുടേ കുത്തേറ്റ് മരിച്ചു, ശിവപ്രസാദ്, ലക്ഷമണൻ (ചിത്രകാരനായിരുന്നു) എന്നിങ്ങനെ മൂന്നു മക്കൾ.
ഏരിയൽ (ദ ലിറ്റിൽ മെർമയ്ഡ്)
വാൾട്ട് ഡിസ്നി പിക്ചേഴ്സിന്റെ 28-ാം ആനിമേഷൻ ചിത്രമായ ദ ലിറ്റിൽ മെർമയ്ഡ് (1989) എന്ന ചിത്രത്തിലെ കഥാപാത്രമാണ് ഏരിയൽ. തുടർന്ന് പ്രിക്വൽ ടെലിവിഷൻ പരമ്പരയായ ദ ലിറ്റിൽ മെർമയ്ഡ് (1992—1994)  ദ ലിറ്റിൽ മെർമയ്ഡ് II റിട്ടേൺ ദി സീ (2000), ദ ലിറ്റിൽ മെർമയ്ഡ്: ഏരിയൽസ് ബിഗിനിംഗ് (2008) എന്നിവയിലെല്ലാം ഏരിയൽ പ്രത്യക്ഷപ്പെട്ടിട്ടുണ്ട്. ഔദ്യോഗിക ആനിമേറ്റഡ് പ്രദർശനങ്ങളിലും വ്യാപാരത്തിലും ജോഡി ബെൻസൻ ഏരിയലിന് ശബ്ദം നൽകിയിട്ടുണ്ട്. ആദ്യത്തെ മനുഷ്യനല്ലാത്ത രാജകുമാരിയും സ്വന്തമായ ഒരു കുട്ടിക്ക് അമ്മയാകുന്ന ഒരേയൊരു രാജകുമാരിയും ആയ ഏരിയൽ ഡിസ്നി രാജകുമാരി നിരയിൽ നാലാം സ്ഥാനത്താണ്.
ഏരിയലിന് ഒരു വ്യക്തമായ രൂപമുണ്ട്. നീണ്ട, ഒഴുകുന്ന, ചുവന്ന മുടി, നീലക്കണ്ണുകൾ, പച്ച മെർമയ്ഡ് വാൽ, പർപ്പിൾ സീഷെൽ ബിക്കിനി ടോപ്പ് എന്നിവയുമുണ്ട്. അറ്റ്‌ലാന്റിക്ക എന്ന വെള്ളത്തിനടിയിലുള്ള മെർഫോക്ക് രാജ്യത്തിലെ ട്രൈറ്റൺ രാജാവിന്റെയും അഥീന രാജ്ഞിയുടെയും ഏഴാമത്തെ മകളാണ് ഏരിയൽ. ആദ്യചിത്രത്തിൽ അവൾ പലപ്പോഴും മത്സരിക്കുകയാണ്. അവൾ മാനവലോകത്തിന്റെ ഭാഗമാകാൻ ആഗ്രഹിക്കുന്നു. ഒരു കപ്പൽ തകർച്ചയിൽ നിന്ന് രക്ഷിച്ച പ്രിൻസ് എറിക് അവളെ വിവാഹം കഴിക്കുന്നു. തുടർന്ന് അവർക്ക് മെലഡി എന്നൊരു മകളുമുണ്ട്.
വികസനം
ഹാൻ ക്രിസ്ത്യൻ ആന്തേഴ്സന്റെ "ദ ലിറ്റിൽ മെർമയ്ഡ്" എന്ന ചിത്രത്തിനെ അടിസ്ഥാനമാക്കിയാണ് ഏരിയൽ നിർമ്മിച്ചിരിക്കുന്നത്. എന്നാൽ ആദ്യകഥയിലെ കഥാപാത്രം വളരെ ദുരന്തമായിരുന്നുവെന്നും കഥാപാത്രത്തെ വീണ്ടും തിരുത്തിയെന്നും സഹ സംവിധായകനും എഴുത്തുകാരനുമായ റോൺ ക്ലെമന്റ്സ് അഭിപ്രായപ്പെട്ടു.
ജോഡി ബെൻസൻ മുഖ്യമായും നാടക അഭിനേനേത്രിയായിരുന്നു. ഏരിയലിന്റെ ശബ്ദത്തിനുവേണ്ടി ജോഡി ബെൻസനെ തിരഞ്ഞെടുത്തു. കാരണം സംവിധായകർക്ക് "ഒരേ വ്യക്തി തന്നെ പാടുന്നതും സംസാരിക്കുന്ന ശബ്ദവും നൽകുന്നതു വളരെ പ്രധാനമായിരുന്നു. ബെൻസന്റെ സ്വരത്തിന് തനതായ ഒരു "മാധുര്യം", "യുവത്വം" എന്നിവയുണ്ടെന്ന് ക്ലെമന്റ് നിരൂപിച്ചു. "പാർട്ട് ഓഫ് യുവർ വേൾഡ്" എന്ന ഗാനം റെക്കോർഡ് ചെയ്യുമ്പോൾ ബെൻസൺ പറഞ്ഞു, സ്റ്റുഡിയോയിലെ ലൈറ്റുകൾ മങ്ങിപ്പോകുകയും കടലിന്റെ അടിത്തട്ടിൽ ഉള്ളതായി തോന്നുകയും ചെയ്യുന്നു. പാർട്ട്  ഓഫ് യുവർ വേൾഡ് ഗാനരചയിതാവ് ഹോവാർഡ് അഷ്മാൻ ഇതിനെ "ഐ വാൻട് സോങ്" എന്ന് പരാമർശിക്കുന്നു. ഈ ഗാനം അവസാനം സിനിമയിൽ നിന്ന് വെട്ടിക്കുറയ്ക്കാൻ പോവുകയായിരുന്നു. ജെഫ്രി കാറ്റ്സെൻ‌ബെർഗിന്റെ വിശ്വാസം ഇത് കഥയെ മന്ദഗതിയിലാക്കുമെന്നായിരുന്നു.  എന്നാൽ അഷ്മാനും കീനും ഇത് നിലനിർത്താൻ പോരാടി.
ഏരിയലിന്റെ യഥാർത്ഥ രൂപകൽപന ചെയ്തത് ഗ്ലെൻ കീനെ ആയിരുന്നു. ഗ്ലെൻ കീന്റെ ഭാര്യ, നടി അലീസ മിലാനോ ഉൾപ്പെടെ നിരവധി പ്രചോദക സ്രോതസ്സുകളെ അടിസ്ഥാനമാക്കിയായിരുന്നു ഏരിയലിനെ പ്രത്യക്ഷത്തിൽ കൊണ്ടുവന്നത്. ( ഡിസ്നി ചാനലിൽ പ്രത്യേക ആതിഥ്യ കഥാപാത്രമായി അഭിനയിക്കുമ്പോൾ ആ സമയത്ത് അലീസ മിലാനോയ്ക്ക്16 വയസ്സായിരുന്നു.) ചിത്രത്തിന്റെ വികസനത്തിൽ ചലചിത്രവിഖ്യാതമായ ഷെറി സ്റ്റോൺ, ആനിമേറ്റർമാർക്ക് തത്സമയ-ആക്ഷൻ റഫറൻസുകൾ നൽകിയിരുന്നു. ബഹിരാകാശ യാത്രികനായ സാലി റൈഡിന്റെ ചിത്രത്തെ അടിസ്ഥാനമാക്കിയാണ് ജലത്തിനടിയിലെ ഏരിയലിന്റെ മുടിയുടെ ചലനങ്ങൾ ചിത്രീകരിച്ചത്.
കാട്ടുമൈന
നാട്ടുമൈന (മാടത്ത) -യോടു വളരെയധികം സാദൃശ്യമുള്ള പക്ഷിയാണിത്. എന്നാൽ, നാട്ടുമൈനയെക്കാൾ വലുപ്പമുണ്ടാവും. കൊക്ക് വലുതും ഓറഞ്ചു കലർന്ന മഞ്ഞ നിറത്തിലുള്ളതുമാണ്. ചിറകിൽ വെളുത്ത പാടുകളുണ്ട്. തിളക്കമുള്ളതും നീല - പച്ച നിറങ്ങൾ ഒളി മിന്നുന്നതുമാണു ശരീരം. കണ്ണിനു താഴെയും പിടലിയിലും മഞ്ഞ നിറമുള്ള നഗ്ന ചർമം നല്ലതുപോലെ തെളിഞ്ഞുകാണാം. കാലുകൾ മഞ്ഞ നിറമുള്ളതായിരിക്കും. കൂട്ടം കൂടിയിരിക്കുമ്പോൾ കലപില കൂട്ടുന്ന സ്വഭാവമുള്ളഇ വയെ ചെറുപ്പത്തിലേ പിടിച്ച് ഇണക്കി വളർത്തുകയും പരിശീലിപ്പിക്കുകയും ചെയ്താൽ മനുഷ്യശബ്ദം അനുകരിക്കുമെന്നു പറയപ്പെടുന്നു. വൻമരങ്ങളിലെ പൊത്തുകളിലാണു കാട്ടുമൈന കൂടൊരുക്കുന്നത്. ഇവ മിക്കപ്പോഴും മറ്റു പക്ഷികളിൽനിന്നു തട്ടിയെടുത്തവയാവും. സിക്കിം, അരുണാചൽ പ്രദേശ്, പശ്ചിമഘട്ടം എന്നിവിടങ്ങളിൽ കാണപ്പെടുന്നു. പൊതുവേ ഹിമാലയൻ ഭാഗങ്ങളിലും.
ട്രോപിക്കോസ്
പ്രധാനമായും മദ്ധ്യ-ദക്ഷിണ അമേരിക്കയിലെ സസ്യജാലങ്ങളുടെ വർഗ്ഗീകരണവിവരങ്ങൾ ഉള്ള ഒരു ഡേറ്റാബേസാണ് ട്രോപിക്കോസ്, Tropicos. മിസൗറി ബൊട്ടാണിക്കൽ ഗാർഡൻ ആണ് ഇത് പരിപാലിക്കുന്നത്.
ഈ ഡാറ്റാബേസിൽ 4.2 ദശലക്ഷത്തിലധികം സസ്യശേഖരങ്ങളുടെ ചിത്രങ്ങളും വർഗ്ഗീകരണവിവരങ്ങളുമുണ്ട്. അത് കൂടാതെ ഇതിൽ 49,000-ൽ അധികം ശാസ്ത്രീയ പ്രസിദ്ധീകരങ്ങളുടെ വിവരണങ്ങളുമുണ്ട്. ഈ ഡാറ്റാബേസ് ഇംഗ്ലീഷ്, ഫ്രഞ്ച്, സ്പാനിഷ്‌ ഭാഷകളിൽ തെരയാനാകും. 1703 മുതലുള്ള വിവരങ്ങൾ ഇതിലുണ്ട്.
പുറം കണ്ണികൾ
വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ വർഗ്ഗം:സസ്യശാസ്ത്രം
കെ.എൻ.ടി.ശാസ്ത്രി
ഇന്ത്യൻ ചലച്ചിത്രസംവിധായകനും നിരൂപകനുമാണ് '''കെ.എൻ. ടി.ശാസ്ത്രി'''.(ജ:	1948).തെലുഗു,കന്നഡ ചലച്ചിത്രങ്ങൾ ശാസ്ത്രി സംവിധാനം ചെയ്തിട്ടുണ്ട്.സ്വദേശത്തും വിദേശത്തുമായി സംഘടിപ്പിക്കപ്പെട്ട ചലച്ചിത്രമേളകളിലെ ജൂറിയായും ശാസ്ത്രി പ്രവർത്തിച്ചിട്ടുണ്ട്.
ചിത്രങ്ങൾ
സുരഭി
കാമിലി
സ്നേഹാന്വേഷണ
ദ് ഏലിയൻസ്
ഹാർവെസ്റ്റിങ് ബേബി ഗേൾസ്
സ്നേഹേഗീതെ
അവലംബം
വർഗ്ഗം:ചലച്ചിത്രസംവിധായകർ
ബെലെം ടവർ
പോർചുഗലിലെ ലിസ്ബൺ മുനിസിപ്പാലിറ്റിയിൽ സാന്റ മരിയ ഡെ ബെലെം സിവിൽ പാരിഷിൽ സ്ഥിതിചെയ്യുന്ന ഒരു കോട്ടയോടുകൂടിയ ടവറാണ് ബെലെം ടവർ (പോർചുഗീസ്: ടൊറൈ ഡെ ബെലെം). ഇത് ടവർ ഓഫ് സെന്റ് വിൻസെന്റ് എന്നും അറിയപ്പെടുന്നു. ഇതും അടുത്തുള്ള ജെറൊനിമോസ് മൊണാസ്ട്രിയും ചേർത്ത് യുനെസ്കോ ലോകപൈതൃക സ്ഥാനമായി പ്രഖ്യാപിക്കുകയുണ്ടായി. കണ്ടുപിടിത്തങ്ങളുടെ കാലഘട്ടത്തിൽ പോർച്ചുഗീസ് കപ്പലോട്ടങ്ങളിൽ ഈ ഗോപുരത്തിന്റെ പ്രാധാന്യം കണക്കിലെടുത്താണ് പ്രഖ്യാപനം നടത്തിയത്. ജോൺ രണ്ടാമൻ രാജാവാണ് ഈ ഗോപുരം പ്രവർത്തനത്തിന് തുറന്നുകൊടുത്തത്. ടഗസ് നദിയുടെ അഴിമുഖത്ത് ലിസ്ബണിന്റെ കവാടത്തിൽ ഒരു പ്രതിരോധ സംവിധാനം ഉണ്ടാക്കുന്നതിന്റെ ഭാഗമായാണ് ഈ ഗോപുരം നിർമ്മിച്ചത്. 16-ാം നൂറ്റാണ്ടിലാണ് ഈ ഗോപുരം നിർമ്മിക്കപ്പെട്ടത്. പോർച്ചുഗീസ് മാനുലൈൻ ശൈലിക്ക് ഉത്തമോദാഹരണമാണ് ഈ ഗോപുരം. ഇതിൽ മറ്റ് നിർമ്മാണശൈലികളും ഉൾച്ചേർന്നിട്ടുണ്ട്. ലിയോസ് ചുണ്ണാമ്പുകല്ല് ഉപയോഗിച്ചാണ് ഈ ഗോപുരം പണിതിട്ടുള്ളത്. 30 മീറ്റർ ഉയരമുള്ള ഒരു നാലുനില ഗോപുരമാണിത്. ടഗസ് നദിയുടെ മദ്ധ്യത്തിലാണ് ഈ ഗോപുരം പണിതത്. എന്നാൽ ഇന്ന് ഇത് നദിയുടെ കരയിലാണ് സ്ഥിതിചെയ്യുന്നത്. 1755 ലെ ലിസ്ബൺ ഭൂകമ്പത്തിനുശേഷം നദിയുടെ ഗതിയിൽവന്ന മാറ്റം മൂലമാണ് ഈ ഗോപുരം നദിക്കരയിലായത്. ടഗസ് നദിയിലെ ലിസ്ബൺ അഴിമുഖത്തുണ്ടായിരുന്ന ഒരു ചെറിയ ദ്വീപിലാണ് ബെലെം ടവർ ആദ്യം സ്ഥിതിചെയ്തിരുന്നത്.
ചരിത്രം
ഇടത്ത്‌|ലഘുചിത്രം|1983 ൽ ഈ ഗോപുരം യുനെസ്കോ ലോകപൈതൃക സ്ഥാനമായി പ്രഖ്യാപിച്ചു. 2007 ൽ [[പോർചുഗലിലെ ഏഴ് മഹാദ്ഭുതങ്ങൾ|പോർചുഗലിലെ ഏഴ് മഹാദ്ഭുതങ്ങളുടെ പട്ടികയിലും ഇടം നേടി.]] കാസ്കൽസ് കോട്ടയും ടഗസ് നദിയുടെ തെക്കുഭാഗത്തുള്ള കപാരിഷ്യയിലെ സാവോ സബാസ്റ്റ്യോയും ചേർത്ത് ടഗസ് നദിയുടെ അഴിമുഖത്തുള്ള ഒരു പ്രതിരോധ സംവിധാനത്തിന്  ജോൺ രണ്ടാമൻ രാജാവ് 15-ാംനൂറ്റാണ്ടിൽ രൂപം നൽകി. എന്നാൽ ഈ കോട്ടകൾ നദീമുഖത്തിന് പൂർണ്ണതോതിലുള്ള സംരക്ഷണം നൽകുന്നില്ല എന്ന തോന്നലിൽനിന്ന് കൂടുതൽ സംരക്ഷണത്തിനായി അഴിമുഖത്തുതന്നെ കൂടുതൽ കോട്ടകളും ഗോപുരങ്ങളും വേണമെന്ന് രാജാവ് നിർദ്ദേശം നൽകിയതായി 1545 ൽ എഴുതിയ "ക്രോണിക്കിൾ ഓഫ് ജോൺ രണ്ട്"(ക്രോണിക ഡെ ഡി ജോവാവോ രണ്ട്) എന്ന കൃതിയിൽ അതിന്റെ കർത്താവായ ഗ്രാഷ്യ ഡെ റിസെന്റെ രേഖപ്പെടുത്തിയിട്ടുണ്ട്. രാജാവ് ശക്തമായ ഒരു കോട്ട നിർമ്മിക്കാൻ നിർദ്ദേശം നൽകി. എന്നാൽ അതിന്റെ വിശദമായ രൂപരേഖ തയ്യാറാവുന്നതിനുമുൻപ് രാജാവ് അന്തരിച്ചു. 20 വർഷത്തിനുശേഷം കിങ് മാനവൽ ഒന്ന് ഓഫ് പോർചുഗൽ ഈ പദ്ധതി പുനരുജ്ജീവിപ്പിക്കുകയും ടഗസ് നദിയുടെ വടക്കുവശത്ത് ബെലെമിൽ കോട്ട നിർമ്മിക്കാൻ നിർദ്ദേശം നൽകുകയും ചെയ്തു. 1513 ൽ ലൊറെൻകോ ഫെർണാണ്ടസ് സുഹൃത്തുക്കൾക്ക് എഴുതിയ കത്തിൽ റെസ്റ്റെലോ വെലാഹോയിൽ ഒരു ഗോപുരം വേണ്ടത് അത്യാവശ്യമാണെന്നുള്ള രാജാവിന്റെ ആഗ്രഹത്തപ്പറ്റി പരാമർശിച്ചിട്ടുണ്ട്.
നർസിപട്ണം
നർസിപട്ണം Narsipatnam ആന്ധ്രാപ്രദേശിലെ വിശാഖപട്ണം ജില്ലയിലെ ഒരു പട്ടണമാണ്. നർസിപട്ണത്തിലെ ക്രിഷ്ണദേവി പേട്ട എന്ന ഗ്രാമത്തിലാണ് ഇന്ത്യയിലെ സ്വാതന്ത്ര്യസമരഭടനായിരുന്ന അല്ലൂരി സീതാരാമ രാജുവിന്റെ ജന്മസ്ഥലം.
ഭൂമിശാസ്ത്രം
നർസിപട്ണം 17.67°N, 82.62°W. എന്ന അക്ഷാംശത്തിലാണു കിടക്കുന്നത്. ഈ സ്ഥലത്തിന്റെ ശരാശരി സമുദ്രനിരപ്പിൽനിന്നുമുള്ള ഉയരം 58 മീറ്റർ (190 അടി) ആകുന്നു.
ജനസംഖ്യാവിവരം
As of 2011 Census of India, ഈ പട്ടണത്തിലെ ജനസംഖ്യ 33,757 ആകുന്നു. ആകെ ജനസംഖ്യയിൽ 16,076 പുരുഷന്മാരും 17,681 സ്ത്രീകളുമാണുള്ളത്—ലിംഗാനുപാതം ആയിരം പുരുഷന്മാർക്ക് 1100 സ്ത്രീകളാണ്. ദേശീയ ശരാശരിയായ ആയിരം പുരുഷന്മാർക്ക് 940 സ്ത്രീകൾ എന്ന അനുപാതത്തിനേക്കാൾ കൂടുതലാണിത്. 3,262 കുട്ടികൾ 0–6 വയസുവരെയുണ്ട്, ഇതിൽ 1,684 പേർ ആൺകുട്ടികളും 1,578 പേർ പെൺകുട്ടികളുമാണ്.—ഇത് ആയിരത്തിനു 937 എന്ന അനുപാതത്തിലാണ്. ശരാശരി സാക്ഷരതാനിരക്ക് 78.83% ആണ്. 24,040 സാക്ഷരരാണുള്ളത്.ഇത് ദേശിയ ശരാശരിയായ 73.00% ത്തേക്കാൾ കൂടുതലാണ്.